എല്ലായിടങ്ങളിലും മോഡി ബിജെപി തരംഗം; തെരഞ്ഞെടുപ്പില് വിജയിക്കും ഭരിക്കുമെന്ന് നടന് കൃഷ്ണകുമാര്, തിരിക്കിട്ട് പ്രചാരണം - BIGNEWSLIVE | Latest Malayalam News\nതിരുവനന്തപുരം: കേരളം തെരഞ്ഞെടുപ്പ് ചൂടില് എത്തിയിരിക്കുകയാണ്. എല്ലാ പാര്‍ട്ടികളും സ്ഥാനാര്‍ത്ഥികളെ കണ്ടെത്തി കഴിഞ്ഞു, ഇപ്പോള് തെരഞ്ഞെടുപ്പ് പ്രചാരണം ശക്തമാക്കിക്കൊണ്ടിരിക്കുകയാണ്. ബിജെപിക്കായുള്ള തിരിക്കിട്ട പ്രചാരണത്തിലാണ് നടന് കൃഷ്ണകുമാര്.\nഎല്ലായിടങ്ങളിലും മോഡി ബിജെപി തരംഗം തന്നെയാണ് കൃഷ്ണകുമാര് പറയുന്നു. ഫേസ്ബുക്കിലൂടെയായിരുന്നു കൃഷ്ണകുമാര് ഇക്കാര്യം പറഞ്ഞത്. ഒപ്പം പ്രചാരണപ്രവര്‍ത്തനങ്ങളില് പങ്കെടുത്ത വിവരവും നടന് ഫേസ്ബുക്കില് പങ്കുവെച്ച കുറിപ്പലൂടെ പങ്കുവെച്ചു.\nഇന്നലെ തിരുവനന്തപുരം കോര്‍പറേഷനിലെ നാല് വാര്‍ഡുകളിലെ പ്രചാരണ പ്രവര്‍ത്തനങ്ങളില് പങ്കെടുത്തു. കാട്ടായിക്കോണം വാര്‍ഡില് ശ്രി കെ വിജയകുമാറിനും , ശ്രീകാര്യം വാര്‍ഡില് നാട്ടുകാരുടെ പ്രിയങ്കരനായ ചോട്ടു എന്ന് വിളിക്കുന്ന ശ്രി സുനിലിന് വേണ്ടിയും, തൃക്കണ്ണാപ്പുരത്തു ശ്രീമതി വിജയലക്ഷ്മിക്കും കാലടിയില് ശ്രി ശിവകുമാറിനും വേണ്ടിയായിരുന്നു പ്രവര്‍ത്തനം. വീട്ടിലോട്ട് മടങ്ങും വഴി ആറന്നൂര് വാര്‍ഡിലെ ബൂത്തില് വെച്ച് പ്രിയസാഹോദരിയും സ്ഥാനാര്‍ഥിയുമായ ശ്രീമതി ശോഭ ഉദയനെയും പ്രവര്‍ത്തകരെയും കണ്ടു സംസാരിച്ചു. എല്ലായിടങ്ങളിലും മോഡി ബിജെപി തരംഗം തന്നെ. ??നമ്മള് ജയിക്കും നമ്മള് ഭരിക്കും\nTags: bignews livebjpbreaking newselectionelection campaignElection Keralakrishnakumarlocalbody electionmalayalam latest newsmalayalam newsmalayalam news todayonline live newsonline news


Womens Night Walk experiance | റേറ്റ് എത്രയാ ചേച്ചീ.. കൂടെ പോരുന്നോ.. എന്നു ചോദിച്ചു കാറിലും ബൈക്കിലും എത്തിയ യുവാക്കൾ; മദ്യപാനികളായവർ തടഞ്ഞു നിർത്തി പറഞ്ഞത് നിങ്ങൾ ഇപ്പോൾ പോകേണ്ട എന്ന്; സ്ത്രീകൾ രാത്രി നടക്കുന്നത് കണ്ട് ഇരുട്ടിൽ നിന്നും അപശബ്ദം ഉണ്ടാക്കി മറ്റു ചിലർ; നിർഭയദിനത്തിലെ 'പൊതുഇടം എന്റേതും' രാത്രി നടത്തത്തിൽ പങ്കാളികളായ സ്ത്രീകൾക്ക് നേരിടേണ്ടി വന്നത് ഭയപ്പെടുത്തുന്ന അനുഭവങ്ങൾ; അശ്ലീലപ്രദർശനം നടത്തിയതിനും പിറകേനടന്ന് ശല്യം ചെയ്തതിനും അറസ്റ്റിലായി രണ്ടു പേർ - MarunadanMalayalee.com\nറേറ്റ് എത്രയാ ചേച്ചീ.. കൂടെ പോരുന്നോ.. എന്നു ചോദിച്ചു കാറിലും ബൈക്കിലും എത്തിയ യുവാക്കൾ; മദ്യപാനികളായവർ തടഞ്ഞു നിർത്തി പറഞ്ഞത് നിങ്ങൾ ഇപ്പോൾ പോകേണ്ട എന്ന്; സ്ത്രീകൾ രാത്രി നടക്കുന്നത് കണ്ട് ഇരുട്ടിൽ നിന്നും അപശബ്ദം ഉണ്ടാക്കി മറ്റു ചിലർ; നിർഭയദിനത്തിലെ 'പൊതുഇടം എന്റേതും' രാത്രി നടത്തത്തിൽ പങ്കാളികളായ സ്ത്രീകൾക്ക് നേരിടേണ്ടി വന്നത് ഭയപ്പെടുത്തുന്ന അനുഭവങ്ങൾ; അശ്ലീലപ്രദർശനം നടത്തിയതിനും പിറകേനടന്ന് ശല്യം ചെയ്തതിനും അറസ്റ്റിലായി രണ്ടു പേർ\nDecember 31, 201907:58 AM IST Permalink\nതിരുവനന്തപുരം: കേരളത്തിലെ സ്ത്രീകൾക്ക് രാത്രിയാത്ര എന്നത് ഇപ്പോഴും ഭീതിപ്പെടുത്തുന്ന അനുഭവം തന്നെയാണ്. എന്നാൽ, പൊതു ഇടങ്ങളിൽ ഭയമില്ലാതെ സ്വതന്ത്രമായി സഞ്ചരിക്കാൻ സ്ത്രീകൾക്കും സാധിക്കണം എന്ന ഉദ്ദേശത്തിൽ സംസ്ഥാന വനിതാ-ശിശുവികസന വകുപ്പ് നിർഭയദിനത്തിൽ സംഘടിപ്പിച്ച 'പൊതുഇടം എന്റേതും' എന്ന രാത്രി നടത്തത്തിൽ പങ്കെടുത്ത സ്ത്രീകൾ നേരിട്ടതും ഞെട്ടിക്കുന്ന അനുഭവങ്ങളായിരുന്നു. ഒരു സ്ത്രീ രാത്രി ഇറങ്ങി നടന്നാൽ അത് പോക്കു കേസാണെന്ന് പറഞ്ഞ് ഒപ്പം കൂടുന്ന ചിന്താഗതിയുള്ളവർ ധാരാളമുണ്ട് എന്നാണ് രാത്രി നടത്തത്തിൽ പങ്കാളികളായവർ അഭിപ്രായപ്പെട്ടത്. പരിപാടിക്കിടെ സ്ത്രീകളെ ശല്യപ്പെടുത്തിയ അഞ്ചുപേരിൽ രണ്ടുപേർക്കെതിരെ പൊലീസ് കേസെടുക്കുകയും ചെയ്തു.\nകോട്ടയത്ത് മൂന്നും കാസർകോട്ട് രണ്ടും തിരുവനന്തപുരത്ത് ഒരു സംഭവുമാണുണ്ടായത്. തിരുവനന്തപുരത്തെ വർക്കലയിൽ സ്ത്രീകൾക്കുനേരെ അശ്ലീലപ്രദർശനം നടത്തിയ ആളെയാണ് പിടികൂടിയത്. കാസർകോട്ട് പിറകേനടന്ന് ശല്യംചെയ്തയാളെയും പിടികൂടി പൊലീസിലേൽപ്പിച്ചു. ഈ രണ്ട് സംഭവത്തിലുമാണ് കേസെടുത്തത്. കാസർകോട്ട് ഒരാൾ കാറിൽ സ്ത്രീകളെ പിന്തുടരുകയും കോട്ടയത്ത് ശല്യപ്പെടുത്താനുള്ള ശ്രമവുമാണ് നടന്നത്.\nമാർച്ച് എട്ടുവരെ ആഴ്ചതോറും രാത്രി നടത്തം സംഘടിപ്പിക്കുമെന്ന് മന്ത്രി കെ.കെ. ശൈലജ പറഞ്ഞു. മുൻകൂട്ടി അറിയിക്കാതെയും പരിപാടി സംഘടിപ്പിക്കും. അടുത്തഘട്ടത്തിൽ സ്ത്രീകളെ ശല്യപ്പെടുത്തുന്നവരുടെ പേരും വിവരങ്ങളും ഫോട്ടോ സഹിതം പുറത്തുവിടുമെന്നും മന്ത്രി അറിയിച്ചു. 8000-ത്തോളം സ്ത്രീകളാണ് രാത്രി നടത്തത്തിൽ പങ്കെടുത്തത്. തൃശ്ശൂരിലാണ് കൂടുതൽ- 47 സ്ഥലങ്ങളിലായി 1020 സ്ത്രീകൾ. തിരുവനന്തപുരത്ത് 22 സ്ഥലങ്ങളിലായി 946, എറണാകുളത്ത് 27 സ്ഥലങ്ങളിലായി 856, കോട്ടയത്ത് 29 സ്ഥലങ്ങളിലായി 705, കാസർകോട്ട് ഒമ്പത് സ്ഥലങ്ങളിലായി 655, ആലപ്പുഴയിൽ 23 സ്ഥലങ്ങളിലായി 576, കണ്ണൂരിൽ 15 സ്ഥലങ്ങളിലായി 512 സ്ത്രീകളും രാത്രി നടന്നു. ബാക്കി ജില്ലകളിൽ 500-ന് താഴെയാണ് സ്ത്രീകളുടെ പങ്കാളിത്തം.\nസംഘബലമില്ലാതെ റോഡിലൂടെ തനിച്ചു നടന്നു പോയ ഒരു സ്ത്രീക്കുണ്ടായത് ഞെട്ടിക്കുന്ന അനുഭവങ്ങളായിരുന്നു. നടന്നു തുടങ്ങി പത്ത് മിനിറ്റിനുള്ളിൽ കൂടെ വരുന്നോ എന്നു ചോദിച്ചും ഓട്ടോറിക്ഷയിൽ കയറാൻ നിർബന്ധിച്ചും കഴുകന്മാർ വട്ടമിട്ട നിരവധി പേരെയാണ് സ്ത്രീകൾ കണ്ടത്. ഇവിടെ എങ്ങനെ സുരക്ഷിതമായി സ്ത്രീക്ക് പുറത്തിറങ്ങാൻ സാധിക്കുമെന്നാണ് പലരും ചോദിക്കുന്നത്. റേറ്റ് എത്രയാചേച്ചീ.. കൂടെ പോരുന്നു എന്ന ചോദിച്ചു ബൈക്കിലും കാറിലുമായി യുവാക്കൾ എത്തിയ അനുഭവവും ചിലർക്കുണ്ടായി.\nഓരോ സംഘത്തിനൊപ്പവും വകുപ്പ് ഉദ്യോഗസ്ഥരും മഫ്തിയിലുള്ള വനിതാ പൊലീസും ഉണ്ടെന്ന് ഉറപ്പു വരുത്തിയതിനു ശേഷം മാത്രമുള്ള യാത്ര. പൂർണ സുരക്ഷിതത്വം ഉറപ്പു വരുത്തിയ യാത്രയിൽ പോലും പേടിപ്പെടുത്തുന്ന സംഭവങ്ങളുണ്ടായി. രണ്ടു പേരടങ്ങുന്ന സംഘം യാത്ര ചെയ്തതു കൊണ്ടു മാത്രമാണു പലർക്കും ധൈര്യം ചോർന്നു പോകാതിരുന്നത്. കൊല്ലത്ത് ദേശീയപാതയ്ക്കു പുറമെ, കൊച്ചു കൊച്ചു റോഡുകൾ ഈ യാത്രയ്ക്കായി തിരഞ്ഞെടുത്തിരുന്നു. അതിൽ പലയിടത്തും വെളിച്ചം നന്നേ കുറവ്. സമയം രാത്രിയേറെയായതിനാൽ ഈ ചെറിയ റോഡുകളോടു ചേർന്നുള്ള കടകളെല്ലാം അടച്ചിരുന്നു. മിക്ക വീടുകളിലെയും വെട്ടവും കെട്ടിരുന്നു. ഇടയ്‌ക്കെവിടെയെങ്കിലും തട്ടുകടകൾ മാത്രം അൽപദൂരത്തേക്കുള്ള വെളിച്ചം സമ്മാനിച്ചു.\nമഫ്തിയിൽ പൊലീസ് ഉണ്ടാകുമെന്ന് അറിയിച്ചിരുന്നു. സമീപത്തു കൂടി പോകുന്ന വാഹനങ്ങളിലുള്ളത് വൊളന്റിയർമാരോ പൊലീസോ ആണെന്നു കരുതി സമാധാനിച്ചു. എങ്കിലും യാത്ര ചെയ്ത സ്ത്രീകളിൽ അധികം ആശങ്ക കാണാനായില്ല. മുൻപിലും പുറകിലും ആളുണ്ടല്ലോ എന്ന ആശ്വാസമാകാം. ചിലർ കയ്യിൽ കരുതിയിരുന്ന മൊബൈലും ഇടയ്ക്കു തെളിക്കുന്നുണ്ടായിരുന്നു. ഇരുട്ടിൽ കൊച്ചുവർത്തമാനങ്ങൾ പറഞ്ഞു നടന്നത് ഒരു കൂട്ടരെ വല്ലാതെ പ്രകോപ്പിച്ചുവെന്നം സഞ്ചരിച്ചവർ പറയുന്നു. തെരുവു നായ ശല്യവും ഉണ്ടായിരുന്നതു.\nഇതിനിടെ മദ്യപിച്ചെത്തി, ബഹളമുണ്ടാക്കിയവരെയും കാണാായിയിരുന്നു. രാത്രിയാത്രയ്ക്കായി പോകുന്ന വഴിയിലായിരുന്നു അതിലൊന്ന്. ഒരു കട്ടൻ കുടിച്ചിട്ടു പോകാം എന്നു കരുതി തട്ടുകടയിൽ കയറിയ സമയത്താണ് മദ്യപാനികൾ എത്തി ബഹളം വെച്ചത്. മദ്യപിച്ചു ലക്കുകെട്ട നടന്നു നീങ്ങിയ ഒരാൾ ശല്യം ചെയ്യാനായി എത്തി. രണ്ടു പേരടങ്ങുന്ന സംഘത്തിനു നേരെ വന്നു പറഞ്ഞതിങ്ങനെ: 'നിങ്ങളിപ്പോൾ പോകണ്ട.' മദ്യപിച്ചു ലക്കുകെട്ട ആൾക്കു നിവർന്നു നിൽക്കാൻ പോലും കഴിയുന്നില്ല. പൊലീസ് എത്തിയാണ് ഇയാള മടക്കി അയച്ചത്. പൊലീസിന്റെ സുരക്ഷയോടെ ഒരു രാത്രിയാത്ര നടന്നെങ്കിലും സ്ത്രീകൾ ഒറ്റയ്ക്ക് പുറത്തിറങ്ങിയാൽ മോശം അനുഭവങ്ങളാണ് ഉണ്ടാക്കുന്നതെന്ന് വ്യത്തമാക്കുന്നതായിരുന്നു സാമൂഹ്യക്ഷേമ വകുപ്പു സംഘടിപ്പിച്ച പരിപാടി.\nവനിതാദിനം ആഘോഷിച്ച സ്ത്രീകളോട് ഇന്നലെ പുരുഷന്മാർ ചെയ്തത് ഇങ്ങനെ


സംസ്ഥാനത്ത് 23,676 പേര്‍ക്ക് കൂടി കൊവിഡ്; ഇന്ന് സ്ഥിരീകരിച്ചത് 105 മരണം! – World Indian News\nസംസ്ഥാനത്ത് 23,676 പേര്‍ക്ക് കൂടി കൊവിഡ്; ഇന്ന് സ്ഥിരീകരിച്ചത് 105 മരണം!\nതിരുവനന്തപുരം: കേരളത്തില് ഇന്ന് 23,676 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 4276, തൃശൂര് 2908, എറണാകുളം 2702, കോഴിക്കോട് 2416, പാലക്കാട് 2223, കൊല്ലം 1836, ആലപ്പുഴ 1261, കോട്ടയം 1241, കണ്ണൂര് 1180, തിരുവനന്തപുരം 1133, കാസര്‍ഗോഡ് 789, വയനാട് 787, പത്തനംതിട്ട 584, ഇടുക്കി 340 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nസി.ബി.എസ്.ഇ പത്താം ക്ലാസ് പരീക്ഷാഫലം പ്രസിദ്ധീകരിച്ചു\nകോവിഡ് മരണം സ്ഥിരീകരിക്കുന്നതില് സംസ്ഥാന സര്‍ക്കാര് മാനദണ്ഡങ്ങള് ലംഘിച്ചെന്ന് പ്രതിപക്ഷ നേതാവ് വി.ഡി. സതീശന്\nഗ്രേസ് മാര്‍ക്ക് ഒഴിവാക്കിയ സര്‍ക്കാര് നടപടി ചോദ്യം ചെയ്തുള്ള ഹര്‍ജികള് ഹൈക്കോടതി ഇന്ന് പരിഗണിക്കും


14 മേഖലകളിലായി നൂറിലധികം സൂപ്പർ കോഴ്സുകളും പ്ലേസ്മെൻറ്റ് അസ്സിസ്റ്റൻസുമൊരുക്കി അസാപ് കെ-സ്‌കിൽ - B4blaze\nമലയാളികള്‍ക്ക് പ്രാഥമിക വിവരവും വിദ്യാഭ്യാസവുമുണ്ടെങ്കിലും തൊഴിലാനുസൃതമായ കരിയര് റെഡി കോഴ്‌സുകളുടെയും സ്‌കില് ഗ്രൂമിങിന്റെയും കുറവുണ്ടെന്ന് മനസിലാക്കി കേരള സര്‍ക്കാര് അവതരിപ്പിച്ച പദ്ധതിയാണ് അസാപ് കെ- സ്‌കില്. തൊഴില് സാധ്യതയുള്ള മേഖലകള് തിരഞ്ഞെടുത്ത് അതിനനുസരിച്ച് കോഴ്‌സുകള് തയ്യാറാക്കിയാണ് കെ-സ്‌കില് പരിശീലനം നല്‍കുന്നത്.\nഇതിനായി അതാത് മേഖലകളിലെ എക്‌സ്‌പെര്‍ട്ടുകളെ ഉപയോഗിച്ചാണ് കെ-സ്‌കില് ക്ലാസുകള് സര്‍ക്കാര് സംഘടിപ്പിക്കുന്നത്. കേരള സര്‍ക്കാരിന്റെ ഉന്നത വിദ്യാഭ്യാസ വകുപ്പിന്റെ കീഴിലുള്ള അസാപ് കെ-സ്‌കില് പദ്ധതിയില് 14 മേഖലകളിലായി നൂറിലധികം കോഴ്‌സുകളാണുള്ളത്. രാജ്യത്ത് മികച്ച രീതിയില് പ്രവര്‍ത്തിക്കുന്ന അന്താരാഷ്ട കമ്പനികളമായി സഹകരിച്ച് മികച്ച തൊഴിലവസരങ്ങളാണ് അസാപ്പ് വിവിധ കോഴ്‌സുകളിലൂടെ വാഗ്ദാനം ചെയ്യുന്നത്. വിജയകരമായി നൈപുണ്യ പരിശീലനം പൂര്‍ത്തീകരിക്കുന്ന മുഴുവന് വിദ്യാര്‍ത്ഥികള്‍ക്കും നിയമന സഹായം അസാപ് മുഖേന ഉറപ്പ് നല്‍കും.\nഅര്‍ഹരായ വിദ്യാര്‍ത്ഥികള്‍ക്ക് 50 മുതല് 75 ശതമാനം വരെ ഫീസ് സബ്‌സിഡിയും നല്‍കും. നബാര്‍ഡിന്റെയും മറ്റ് സര്‍ക്കാര് വകുപ്പുകളുടേയും സഹകരണത്തോടെയാണ് സബ്‌സിഡി നല്‍കുന്നത്. ഗ്രാമീണ മേഖലകളിലെ ബിരുദധാരികളായ യുവതികള്‍ക്ക് മാത്രമായി ഗ്രാഫിക് ഡിസൈനര് കോഴ്‌സുകളും അസാപ് വഴി നല്‍കും. വീട്ടിലിരുന്ന് വിദേശഭാഷകളിൽ പ്രാവീണ്യം നേടാനും അസാപ് അവസരമൊരുക്കുന്നുണ്ട്. അതതു വിദേശരാജ്യങ്ങളിലെ എംബസിയുമായി സഹകരിച്ചാണ് ഓൺലൈൻ ഭാഷാ കോഴ്‌സുകൾ ആരംഭിക്കുന്നത്.\nഅഭ്യസ്തവിദ്യരായ യുവതീയുവാക്കൾക്ക് വിദേശരാജ്യങ്ങളിലെ ഉന്നതനിലവാരമുള്ള തൊഴിലവസരങ്ങൾ വീട്ടിലിരുന്നും പ്രയോജനപ്പെടുത്തുന്നതിനായിട്ടാണ് ഓൺലൈൻ ഭാഷ കോഴ്‌സുകൾ ആരംഭിക്കുന്നത്. കോഴ്‌സ് വിജകരമായി പൂർത്തിയാക്കുന്നവർക്ക് കേരള സർക്കാർ നൽകുന്ന സർട്ടിഫിക്കറ്റ് ലഭിക്കും വിവിധ മേഖലകളിൽ തൊഴിലുകൾ കെ- സ്‌കില് കോഴ്‌സുകളിലൂടെ ലഭ്യമാകും. പ്ലേസ്‌മെന്റ് അസ്സിസ്റ്റന്‍സ്, ഓണ്‍ലൈന് & ഓഫ്ലൈന് കോഴ്‌സുകള് എന്നിവയുടെ വിശദവിവരങ്ങള്‍ക്ക് അസാപ് വെബ്‌സൈറ്റ് സന്ദർശിക്കുക\nസഹായം അപേക്ഷിക്കാനായി വിശന്ന് വലഞ്ഞ്2ദിവസം മമ്മുട്ടിയുടെ വീടിനു മുന്നിൽ യാചിച്ചു നിന്നിട്ടും താരം ഒന്നു നോക്കുകപോലും ചെയ്തില്ല ,തന്നെ കണ്ടിട്ടും തല കുനിഞ്ഞിരുന്നു പോയി സങ്കടത്തോടെ വീട്ടമ്മ പറയുന്നു


പാത്തുവിന്റെ ഡാൻസ് ക്യാമറയിൽ പകർത്തി ജോജു ജോർജ്; വീഡിയോ – CinemaDaddy\nHome»Videos»Others»പാത്തുവിന്റെ ഡാൻസ് ക്യാമറയിൽ പകർത്തി ജോജു ജോർജ്; വീഡിയോ\nപാത്തുവിന്റെ ഡാൻസ് ക്യാമറയിൽ പകർത്തി ജോജു ജോർജ്; വീഡിയോ\nJoju George shares his daughter Pathu's dance\nമഴവിൽ കൂടാരം (1995) എന്ന ചിത്രത്തിലൂടെ ജൂനിയർ ആർട്ടിസ്റ്റായി അഭിനയ ജീവിതം ആരംഭിച്ച ജോജു ജോർജ് ഇന്ന് മലയാള സിനിമയിലെ ഒരു പ്രധാന നടനും നിർമ്മാതാവുമാണ്. 2018-ൽ പുറത്തിറങ്ങിയ ജോസഫ് എന്ന ചിത്രത്തിൽ പ്രധാന കഥാപാത്രത്തെ അവതരിപ്പിക്കുകയും ചിത്രം ബോക്സ് ഓഫീസിൽ വിജയവും അദ്ദേഹത്തിന്റെ കരിയറിലെ വഴിത്തിരിവായി കണക്കാക്കുകയും ചെയ്യുന്നു. ചോള, ജോസഫ് എന്നി ചിത്രങ്ങളിലെ അഭിനയത്തിന് 2018-ലെ മികച്ച കഥാപാത്രത്തിനുള്ള കേരള സംസ്ഥാന ചലച്ചിത്ര പുരസ്കാരവും ദേശീയ ചലച്ചിത്ര പുരസ്കാരവും (പ്രത്യേക പരാമർശം) ലഭിച്ചു.\nഅപ്പു, പാത്തു, പപ്പു എന്നിങ്ങനെ മൂന്ന് മക്കളാണ് ജോജുവിനുള്ളത്. അബയാണ് ഭാര്യ. ഇയാന്, സാറ, ഇവാന് എന്നിങ്ങനെയാണ് കുട്ടികളുടെ യഥാര്‍ഥ പേരുകള്. മക്കളുടെ വിളിപ്പേരുകളിലാണ് ജോജുവിന്‍റെ സിനിമാ നിര്‍മ്മാണ കമ്പനിയും. ‘ചാര്‍ലി’, ‘ഉദാഹരണം സുജാത’ എന്നീ ചിത്രങ്ങളുടെ സഹനിര്‍മ്മാതാവായിരുന്ന ജോജു ‘ജോസഫി’ലൂടെയാണ് സ്വതന്ത്ര നിര്‍മ്മാതാവ് ആയത്. പിന്നീട് ചോല, പൊറിഞ്ചു മറിയം ജോസ് എന്നീ ചിത്രങ്ങളും അദ്ദേഹം നിര്‍മ്മിച്ചു. ഇപ്പോഴിതാ പാത്തുവിന്റെ ഡാൻസ് ക്യാമറയിൽ പകർത്തി പങ്ക് വെച്ചിരിക്കുകയാണ് ജോജു ജോർജ്.\nJoju George shares his daughter Pathu's dance പാത്തുവിന്റെ ഡാൻസ് ക്യാമറയിൽ പകർത്തി ജോജു ജോർജ്; വീഡിയോ


എടാ, എടി വിളികൾ കൊളോണിയൽ രീതികളുടെ ശേഷിപ്പെന്ന് ഹൈക്കോടതി | Kerala High Court on derogatory words\nമോശമായി പെരുമാറുന്നത് തടയണം\nകൊച്ചി: പോലീസിന്റെ ‘എടാ’,‘എടി’ വിളികൾ കൊളോണിയൽ രീതികളുടെ ശേഷിപ്പാണെന്ന് ഹൈക്കോടതി. സംസ്കാര സമ്പന്നമായ ഒരു സേനയ്ക്ക് ഒട്ടും അഭികാമ്യമല്ല അത്തരം വിളികളെന്ന് ജസ്റ്റിസ് ദേവൻ രാമചന്ദ്രൻ അഭിപ്രായപ്പെട്ടു. ചേർപ്പ് പോലീസ് സബ് ഇൻസ്പെക്ടർ തന്നോടും മകളോടും മോശമായി പെരുമാറിയെന്ന് ആരോപിച്ച് തൃശ്ശൂർ ചേർപ്പ് സ്വദേശിയും വ്യാപാരിയുമായ ജെ.എസ്. അനിൽ നൽകിയ ഹർജി തീർപ്പാക്കിക്കൊണ്ടുള്ള ഉത്തരവിലാണ് ഹൈക്കോടതി ഇക്കാര്യങ്ങൾ പറഞ്ഞിരിക്കുന്നത്. ഹർജിക്കാരന്റെ പരാതിയുടെമാത്രം അടിസ്ഥാനത്തിലല്ല ഇത് പറയുന്നതെന്നും വ്യക്തമാക്കിയിട്ടുണ്ട്.\nകോവിഡ് പ്രോട്ടോകോൾ നടപ്പാക്കുന്നതിന്റെ ഭാഗമായി ‘എടാ’ ‘എടി’ വിളികൾ പതിവാണെന്ന് ആരോപണം ഏറെയാണ്. പോലീസ് ഓഫീസർമാർ മോശമായ വാക്കുകൾ ഉപയോഗിച്ചു എന്നത് അന്വേഷിക്കുന്നതും പോലീസ് തന്നെയായതിനാൽ തെളിയിക്കാൻ ബുദ്ധിമുട്ടാണ്.\nമാന്യമായിമാത്രമേ ജനങ്ങളോട് പെരുമാറാവു എന്ന് ഹൈക്കോടതി 2018 നവംബറിൽ ഉത്തരവിട്ടിട്ടുണ്ട്. മുൻ ഉത്തരവിലെ നിർദേശം കർശനമായി നടപ്പാക്കണമെന്ന് സംസ്ഥാന പോലീസ് മേധാവിക്ക് കോടതി നിർദേശം നൽകി. ഇക്കാര്യത്തിൽ സ്വീകരിച്ച നടപടികൾ രണ്ടാഴ്ചയ്ക്കുള്ളിൽ അറിയിക്കണമെന്നും ആവശ്യപ്പെട്ടിട്ടുണ്ട്.


മണല്‍ത്തിട്ട: ബിഎംഎസ് നേതൃത്വത്തില് ബഹുജന ധര്‍ണ്ണ\nThursday 22 September 2011 10:28 pm IST\nകൊച്ചി: മത്സ്യത്തൊഴിലാളികളുടെ ജീവനും സ്വത്തിനും ഭീഷണിയായി മാറിയ മുനമ്പത്തെ മണല്‍ത്തിട്ട നീക്കം ചെയ്യണമെന്നാവശ്യപ്പെട്ട് ബിഎംഎസിന്റെ ആഭിമുഖ്യത്തില് ഹാര്‍ബര് ഓഫീസിന് മുന്നില് ബഹുജന ധര്‍ണ്ണ നടത്തി. ഈ ആവശ്യം ഉന്നയിച്ച് ബിഎംഎസ് നടത്തിവന്ന റിലേ സത്യഗ്രഹം ഇന്നലെ പത്താംദിവസത്തിലേക്ക് കടന്നു. ഇതോടനുബന്ധിച്ചാണ് പ്രദേശത്തെ വിവിധ രാഷ്ട്രീയ-സാമുദായിക സാംസ്കാരിക രംഗത്തുള്ള മുഴുവന് ആളുകളെയും പങ്കെടുപ്പിച്ചുകൊണ്ട് ധര്‍ണ്ണ സംഘടിപ്പിച്ചത്.\nബിഎംഎസ് സംസ്ഥാന ട്രഷറര് വി. രാധാകൃഷ്ണന് ധര്‍ണ്ണ ഉദ്ഘാടനം ചെയ്തു. ബിഎംഎസ് പഞ്ചായത്ത് കമ്മറ്റി പ്രസിഡന്റ് എന്.വി. ഷിബു അധ്യക്ഷത വഹിച്ചു. പ്രശസ്ത ബാലസാഹിത്യകാരന് സിപ്പി പള്ളിപ്പുറം മുഖ്യപ്രഭാഷണം നടത്തി. ബോട്ട് ഓണേഴ്സ് അസോസിയേഷന് ജനറല് സെക്രട്ടറി ജോസഫ് സേവ്യര്, തിരുകുടുംബ ദേവാലയം വികാരി ഫാ. റോക്കി ജോബി, ബിജെപി ജില്ലാപ്രസിഡന്റ് അഡ്വ. പി.ജെ. തോമസ്, കര്‍ഷകമോര്‍ച്ച ജില്ലാ പ്രസിഡന്റ് ഇ.എസ്. പുരുഷോത്തമന്, ബിഎംഎസ് ജില്ലാ പ്രസിഡന്റ് എ.ഡി. ഉണ്ണികൃഷ്ണന്, ജനറല് സെക്രട്ടറി ആര്. രഘുരാജ്, എം.എം. രമേശ്, എം.പി. ശശി, ബോട്ട് ഓണേഴ്സ് ഭാരവാഹികളായ കെ.കെ. വേലായുധന്, പി.പി. ഗിരീഷ്, കെ.കെ. പുഷ്കരന്, പി.സി. ചിന്നപ്പന്, നന്ദനന്, വി.വി. അനില്, വി.പി. ജനാര്‍ദ്ദനന്, ജോസി പള്ളിപ്പറമ്പില്, കെ.ബി. രാജീവ്, സി.എസ്. ശൂലപാണി, എന്.എസ്. സുനില്, ടി.എസ്. ശിവാനന്ദന്, കെ.കെ. ബാഹുലേയന്, കെ.എസ്. സിനോജ് എന്നിവര് സംസാരിച്ചു.\nസ്ഥിരം തൊഴിലാളികള്‍ക്ക് ലഭിക്കുന്ന വേദനം വേണം: ബിഎംഎസ്\nബിഎംഎസ് സമരപ്പന്തല് പൊളിച്ചു നീക്കിയതില് പ്രതിഷേധിച്ചു\nപൊതുഗതാഗത മേഖല ശക്തിപ്പെടുത്തണം: ബിഎംഎസ്


ആലപ്പുഴയില് രാത്രിയില് 19കാരനെ മര്‍ദ്ദിച്ച് അവശനാക്കി; പിന്നിൽ കഞ്ചാവ് സംഘമെന്ന് സംശയം\nAlappuzha, First Published 6, Nov 2019, 10:55 PM IST\nഇന്നലെ രാത്രി 8 മണിക്കായിരുന്നു സംഭവം. സജീറും സുഹൃത്തും അമ്പനാകുളങ്ങര വഴി ബൈക്കിൽ സഞ്ചരിക്കവെയാണ് ഇരുമ്പ് കൊണ്ടുള്ള അടിയേറ്റത്.\nആലപ്പുഴ: മണ്ണഞ്ചേരിയിൽ പത്തൊൻപതുകാരനു നേരെ സാമൂഹ്യ വിരുദ്ധരുടെ ആക്രമണം. തലയ്ക്കും ചെവിക്കും ഗുരുതര പരിക്ക് പറ്റിയ യുവാവിനെ വണ്ടാനം മെഡിക്കൽ കോളേജ് ആശുപത്രിയിൽ പ്രവേശിപ്പിച്ചു. മണ്ണഞ്ചേരി കേന്ദ്രീകരിച്ച് രാത്രിയിൽ കഞ്ചാവ് സംഘങ്ങൾ പ്രവർത്തിക്കുന്നതായുള്ള ആക്ഷേപം ഉയരുന്നതിനിടെയാണ് അകാരണമായി യുവാവിനെ മർദ്ദിച്ചത്.\nമണ്ണഞ്ചേരി സ്വദേശി 19 വയസ്സുള്ള സജീറിനെയാണ് കണ്ടാലറിയാവുന്ന രണ്ട് പേർ ചേർന്ന് ആക്രമിച്ചത്. ഇന്നലെ രാത്രി 8 മണിക്കായിരുന്നു സംഭവം. സജീറും സുഹൃത്തും അമ്പനാകുളങ്ങര വഴി ബൈക്കിൽ സഞ്ചരിക്കവെയാണ് ഇരുമ്പ് കൊണ്ടുള്ള അടിയേറ്റത്. എന്തിനാണ് ആക്രമിച്ചെന്ന് അറിയില്ലെന്നും പ്രതികളെ കണ്ടാലറിയാമെനും സജീർ പറഞ്ഞു.\nരാത്രിതന്നെ പൊലീസെത്തി മൊഴി രേഖപ്പെടുത്തി. സമദ്, സിനാജ് എന്നീ രണ്ടു പേരാണ് പ്രതികളെന്ന് മണ്ണഞ്ചേരി പൊലീസ് അറിയിച്ചു. പ്രതികൾക്കെതിരെ വധശ്രമത്തിന് കേസെടുത്തു. മണ്ണഞ്ചേരി , അമ്പനാകുളങ്ങര എന്നീ പ്രദേശങ്ങൾ കേന്ദ്രീകരിച്ച് രാത്രിയിൽ കഞ്ചാവ് - മയക്കുമരുന് സംഘങ്ങൾ പ്രവർത്തിക്കുന്നതായി വ്യാപകമായി പരാതി ഉയരുന്നുണ്ട്\nLast Updated 6, Nov 2019, 10:55 PM IST\nteen beaten by group\n19കാരനു നേരെ ആക്രമണം; പിന്നിൽ കഞ്ചാവ് സംഘമെന്ന് ആക്ഷേപം\nബോഗികൾ കുറവ്, മെമു വേണ്ടെന്ന് യാത്രക്കാർ: ആലപ്പുഴ- എറണാകുളം പാസഞ്ചർ തിരികെ ആവശ്യപ്പെട്ട് പ്രതിഷേധം\nപ്രഭാതസവാരിക്കിടെ കാര് ഇടിച്ച് പരിക്കേറ്റ് ചികിത്സയിലായിരുന്ന വയോധികന് മരിച്ചു\nകാർ സ്കൂട്ടറിനെ ഇടിച്ച് തെറിപ്പിച്ചു; രണ്ട് സ്ത്രീകള്‍ക്ക് ദാരുണാന്ത്യം


ശിൽപ്പി സുരേഷിന്‍റെ പരാതി: മോൻസൻ മാവുങ്കലിന്‍റെ അറസ്റ്റ് രേഖപ്പെടുത്തി | Sculptor Sureshs complaint Monson Maungkals arrest recorded\nശിൽപ്പി സുരേഷിന്‍റെ പരാതി: മോൻസൻ മാവുങ്കലിന്‍റെ അറസ്റ്റ് രേഖപ്പെടുത്തി\nമോൻസൻ്റെ കസ്റ്റഡിക്കായി തിരുവനന്തപുരം കോടതിയിൽ അപേക്ഷ നൽകും. ശിൽപ്പങ്ങളും വിഗ്രഹങ്ങളും വാങ്ങിയ ശേഷം പണം നൽകാതെ വഞ്ചിച്ചുവെന്നാണ് കേസ്.\nകൊച്ചി: ശിൽപ്പി സുരേഷിൻ്റെ (Artist Suresh) പരാതിയിൽ മോൻസൻ മാവുങ്കലിന്‍റെ (Monson Mavunkal) അറസ്റ്റ് രേഖപ്പെടുത്തി. തിരുവനന്തപുരം ക്രൈംബ്രാഞ്ച് യൂണിറ്റ് കാക്കനാട് ബോസ്റ്റൽ ജയിലിലെത്തിയാണ് അറസ്റ്റ് രേഖപ്പെടുത്തിയത്. മോൻസൻ്റെ കസ്റ്റഡിക്കായി തിരുവനന്തപുരം കോടതിയിൽ അപേക്ഷ നൽകും. ശിൽപ്പങ്ങളും വിഗ്രഹങ്ങളും വാങ്ങിയ ശേഷം പണം നൽകാതെ വഞ്ചിച്ചുവെന്നാണ് കേസ്.\nമോൻസൻ മാവുങ്കലിന്‍റെ പക്കലുള്ള വിശ്വരൂപമടക്കമുള്ള ശിൽപ്പങ്ങൾ തിരുവനന്തപുരത്തെ ശിൽപ്പി സുരേഷ് നിര്‍മ്മിച്ചതാണ്. ദീർഘകാലം വിദേശത്തായിരുന്നു സുരേഷ്. ശിൽപ്പ നിർമ്മാണ പാരമ്പര്യമുള്ള കുടുംബാംഗമാണ് സുരേഷ്. മോൻസനെതിരെ വെളിപ്പെടുത്തൽ നടത്തിയപ്പോഴും ഏഷ്യാനെറ്റ് ന്യൂസിൽ മുഖം വെളിപ്പെടുത്താൻ സുരേഷ് തയ്യാറായില്ല. താൻ നിർമ്മിച്ച ശിൽപ്പങ്ങൾ വിൽപ്പനയ്ക്ക് വെച്ചപ്പോൾ അമേരിക്കയിൽ നിന്ന് ഫോൺ കോൾ വന്നു. അന്ന് കൊച്ചിയിൽ മോൻസനെ ചെന്ന് കാണണമെന്നായിരുന്നു ആവശ്യം. തുടർന്ന് നടന്ന ചർച്ചകൾക്കൊടുവിലാണ് 2019 ലാണ് ആറ് ശിൽപ്പങ്ങൾ കൈമാറിയത്. ശിൽപ്പങ്ങൾ വിറ്റ് ഒരു മാസത്തിനകം പണം നൽകാമെന്നാണ് പറഞ്ഞിരുന്നതെന്നും രണ്ട് വർഷം കഴിഞ്ഞിട്ടും പണം കിട്ടിയില്ലെന്നും സുരേഷ് പറയുന്നു.\nതാൻ നിർമ്മിച്ച ശിൽപ്പങ്ങളാണ് പുരാതന ശിൽപങ്ങളായി മോൻസ് പ്രചരിപ്പിച്ചതെന്ന് സുരേഷ് പറഞ്ഞു. കുമ്പിൾ തടിയിൽ നിർമ്മിച്ച ശിൽപ്പങ്ങളാണിവ. ഇവയാണ് ചന്ദനമരത്തിൽ തീർത്ത ശിൽപ്പങ്ങളെന്ന് പറഞ്ഞ് പറ്റിച്ചത്. വിശ്വരൂപം, മറിയ തുടങ്ങി ആറ് ശിൽപ്പങ്ങളാണ് സുരേഷ് കൈമാറിയത്. പണം കിട്ടാതെ വന്നതോടെ വൻ സാമ്പത്തിക ബാധ്യതയുണ്ടായി. ഹ്യദ്രോഗിയായി മാറിയെന്നും സുരേഷ് പറഞ്ഞു.\nമോൻസനെതിരെ ശിൽപ്പി സുരേഷ് ക്രൈം ബ്രാഞ്ചിന് മൊഴി നൽകിയിട്ടുണ്ട്. ശിൽപ്പങ്ങൾ തിരികെ വേണമെന്നാണ് സുരേഷിന്റെ ആവശ്യം. ഇനി പണം കിട്ടുമെന്ന് താൻ കരുതുന്നില്ല. തന്റെ അനുവാദമില്ലാതെ വിശ്വരൂപം ശിൽപ്പത്തിന് പെയിന്റടിച്ചു മാറ്റി. പണത്തിനായി പല പ്രാവശ്യം കൊച്ചിയിലെ വീട്ടിൽ പോയിരുന്നു. അറസ്റ്റിലാകുന്നതിന് അഞ്ചു ദിവസം മുമ്പും വീട്ടിലെത്തി മോൻസനെ കണ്ടു. രണ്ട് ദിവസത്തിനകം പണം നൽകാമെന്ന് പറഞ്ഞാണ് തന്നെ മടക്കിയതെന്നും സുരേഷ് ഏഷ്യാനെറ്റ് ന്യൂസിനോട് പറഞ്ഞു.


മംഗ്ലൂരു/കാസര്‍കോട്: കോവിഡ് നെഗറ്റീവ് സര്‍ട്ടിഫിക്കറ്റ് ഇല്ലാത്തതിനാല് തീവണ്ടി മാര്‍ഗം മംഗളൂരുവിലെത്തിയ നൂറിലേറെപ്പേരെ പോലീസ് വാഹനത്തില് കയറ്റി ടൗണ്‍ഹാളിലേക്കും മറ്റിടങ്ങളിലേക്കും മാറ്റി. വൈകീട്ട് മൂന്നരയോടെയെത്തിയ തീവണ്ടിയില് നിന്നു മാത്രം 50 ഓളം പേരെയാണ് ടൗണ്‍ഹാളിലേക്കു മാറ്റിയത്. ഇവര്‍ക്കെല്ലാം റെയില്‍വേ സ്റ്റേഷനില് വച്ചു തന്നെ ആന്റിജന് പരിശോധന നടത്തിയെങ്കിലും രാത്രി പത്തു മണിവരെ ഫലം വന്നിട്ടില്ല. ഒരു മണിക്കൂര് നേരം റെയില്‍വേ സ്റ്റേഷനിലിരുത്തി.\nതുടര്‍ന്ന് വാനില് കയറ്റി പോലീസ് സ്റ്റേഷനിലേക്കു മാറ്റി. അവിടെ നിന്നാണ് മംഗളൂരു ടൗണ്‍ഹാളിലെത്തിച്ചത്. പിന്നാലെ വന്ന തീവണ്ടിയിലുള്ളവരെയും\nപോലീസ് സ്റ്റേഷനിലും റെയില്‍വേ സ്റ്റേഷനിലുമായി മണിക്കൂറുകള് നിര്‍ത്തിച്ച ശേഷം പലയിടത്തേക്കു മാറ്റിയതായും അറിയുന്നു. ടൗണ് ഹാളിനു പുറത്ത് പോലീസ് കാവലും ഏര്‍പ്പെടുത്തി. ആറര മണിക്കൂര് നേരം വെള്ളമോ ഭക്ഷണമോ കിട്ടിയില്ലെന്ന് ഇവര് പറഞ്ഞു.\nരാത്രി 10.45 ഓടെ മണിയോടെ ഉന്നത പോലീസ്-ആരോഗ്യ വകുപ്പുദ്യോഗസ്ഥര് ടൗണ് ഹാളിലെത്തി.സ്ത്രീകളെ മാത്രം പോകാന് അനുവദിച്ചു.ആര്.ടി.പി.സി.ആര്.പരിശോധന ഫലം കിട്ടുന്നതുവരെ റൂം ക്വാറന്റീനില് കഴിയണമെന്ന നിര്‍ദേശത്തോടെയാണ് ഇവരെ വിട്ടത്.


STORYWALL: November 2017\nരണ്ടാം ക്ലാസ്സിൽ ആയതോടെ കൊച്ചിന്റെ തിയറിയുടെ ലെവൽ ഇത്തിരി കൂടിയൊന്നൊരു സംശയമില്ലാതില്ലാതില്ലാതില്ല....കാക്കേനേം പൂച്ചേനേം ഒക്കെ വിട്ടു കളി നുമ്മടെ നെഞ്ചത്തോട്ടായി. ഇന്നലെ രാത്രിയാണ് പുതിയ തിയറി വായിൽ നിന്ന് പൊഴിഞ്ഞത്. അതായതുത്തമാ... അവളുടെ ഭാഷയിൽ പറഞ്ഞാൽ, ഈ വൈഫ് പ്രെഗ്നന്റ് ആയിരിക്കുമ്പോൾ ഹസ്ബൻഡ്‌സ് അവരുടെ വിഷസ് ഒക്കെ ഫുൾഫിൽ ചെയ്ത് കൊടുക്കണമത്രേ... ഇല്ലെങ്കിൽ ബാഡ് ബേബീസ് ഉണ്ടാവും. ഫുൾഫിൽ ചെയ്ത് കൊടുത്താൽ ഗുഡ് ബേബീസും ഉണ്ടാവും. അച്ഛൻ അമ്മേടെ വിഷസ് ഫുൾഫിൽ ചെയ്യാഞ്ഞത് കൊണ്ടല്ലേ ഈ ആദി ഇങ്ങനെ കുമ്പാമ്പയായി (കുറുമ്പനായി) പോയത്!\nആദി (അവളുടെ അനിയച്ചാർ) അങ്ങനെയാണ് കുമ്പാമ്പ (കുറുമ്പൻ) ആയിപോയതത്രെ. അച്ഛൻ പുതിയ തിയറി കേട്ട് പ്ലിങ്ങസ്യാ എന്നിരിക്കുന്നത് കണ്ട് ഞാൻ തൃപ്പതിയടഞ്ഞു. അതും പോരാഞ്ഞു അവളെന്നോടൊരു ചോദ്യം. "അമ്മേ... അമ്മേടെ ഏത് വിഷ് ആണ് അച്ചൻ ഫുൾഫിൽ ചെയ്യാഞ്ഞേ?" കിട്ടിയ അവസരമല്ലേ... എന്ന് കരുതി ഞാനും പറഞ്ഞു "കുറേ ഉണ്ടാർന്നു മോളേ...ഉം..."\n"എന്നാലും ഒരെണ്ണം പറ..." എന്നവൾ.\nഅച്ഛൻ കണ്ണടച്ച് പ്രാർത്ഥിക്കുകയാണെന്ന് തോന്നുന്നു. "അമ്മയെ ആൻഡമാൻ നിക്കോബാർ കാണിക്കാൻ കൊണ്ടോവാന്ന് പറഞ്ഞിട്ട് കൊണ്ടോയില്ല മോളേ..." എന്ന് ഞാൻ.\n"അതെന്താ അച്ഛാ കൊണ്ടോവാഞ്ഞെ?"\n"ആ ബെസ്ററ് ! എന്തൊരു ചേതമില്ലാത്ത വിഷ്! ഇവിടന്ന് ആ വല്യ വയറും വച്ച് കപ്പല് കേറി ചെന്ന് ആൻഡമാൻ മുഴുവൻ ശർദിച്ചു മറിച്ചിട്ടേനെ...എന്നാലും മോളേ ഒരു സംശയം, ഇപ്പൊ അമ്മേടെ ഈ വിഷസ് ഫുൾഫിൽ ചെയ്താൽ ഇവൻ നന്നാവോടി? " അച്ഛന്റെ പാശ്ചാത്താപം.\n"ഏയ്... ഇനീപ്പോ ഒന്നും ചെയ്യാൻ പറ്റൂലാ. വയറ്റിലുണ്ടാർന്നപ്പോ ചെയ്യണേർന്ന്. ഇപ്പോ ചെയ്തിട്ട് ഒരു കാര്യോമില്ല. ഇനീപ്പോ അങ്ങട് സഹിക്കാ. അല്ലാണ്ടെന്താ... എല്ലാം ഈ അച്ഛന്റെ കൊഴപ്പാ!" അവളുടെ കൺക്ലൂഷൻ.\n"ഹോ! ഇതും കൂടെയേ എന്റെ നെഞ്ചത്തോട്ട് വെക്കാനുണ്ടാർന്നുള്ളു. ബാക്കി എല്ലാം ആയി. തൃപ്പതിയായി മോളേ... അച്ഛന് തൃപ്പതിയായി!"\nഇതൊക്കെ കേട്ട് പൊട്ടൻ ആട്ടം കാണും പോലെ നമ്മുടെ നായകൻ 'കുമ്പാമ്പ ആദി'ഞങ്ങൾക്കിടയിൽ കിടന്ന് കുത്തിമറിഞ്ഞു ചിരിക്കുന്നുണ്ടാർന്നു.


Gold Rate Today, 2021 June 11: ഒരു ഗ്രാമിനു 30 രൂപയും ഒരു പവനു 240 രൂപയുമാണ് ഇന്ന് കൂടിയത്\nUpdated: June 11, 2021 11:05:27 am\nJune 11 2021, Petrol Diesel Price, Gold Rate, INR Exchange Rate Today: സംസ്ഥാനത്ത് സ്വർണവിലയിൽ നേരിയ വർധനവ്. തിരുവനന്തപുരം, എറണാകുളം, കോഴിക്കോട് നഗരങ്ങളിൽ ഡീസൽ, പെട്രോൾ വിലകളിൽ ഏറ്റക്കുറച്ചിലുകളുണ്ട്. രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. ഡോളറിനെതിരെ രൂപയുടെ മൂല്യം ഇന്നു 72.92 എന്ന നിലയിലാണ്.\nകേരളത്തിൽ സ്വർണവിലയിൽ വർധനവ്. ഒരു ഗ്രാമിനു 30 രൂപയും ഒരു പവനു 240 രൂപയുമാണ് ഇന്ന് കൂടിയത്. ഒരു ഗ്രാമിനു 4,610 രൂപയും ഒരു പവനു 36,880 രൂപയുമാണ് ഇന്നത്തെ വില. ഒരു ഗ്രാമിനു 4580 രൂപയും ഒരു പവനു 36,640 രൂപയുമാണ് ഇന്നലത്തെ വില.\nസംസ്ഥാനത്ത് പെട്രോൾ വിലയ്ക്ക് പിറകെ ഡീസൽ വിലയും തൊണ്ണൂറ് കടന്നു. തിരുവനന്തപുരം നഗരത്തിൽ ഒരു ലിറ്റർ പെട്രോളിനു 97.58 രൂപയും ഡീസലിനു 92.95 രൂപയുമാണ് ഇന്നത്തെ വില. എറണാകുളത്ത് പെട്രോളിനു 96.11 രൂപയും ഡീസലിനു 91.57 രൂപയുമാണ് ഇന്നത്തെ വില. കോഴിക്കോട് നഗരത്തിൽ പെട്രോളിനു 96.26 രൂപയും ഡീസലിനു 91.74 രൂപയുമാണ് വില.\nWeb Title: Gold rate today 2021 june 11


3 year-old killed in Grand Bay accidentally shot by 13 year old relative\nകള്ളനും പൊലീസും കളിക്കുന്നതിനിടയില് 13കാരന്റെ വെടിയേറ്റ് മൂന്ന് വയസുകാരന് ദാരുണാന്ത്യം\nഅലബാമയിൽ കള്ളനും പൊലീസും കളിക്കുന്നതിനിടയില് 13 വയസുകാരന്റെ അബദ്ധത്തിലുള്ള വെടിയേറ്റ്, ബന്ധുവായ മൂന്നു വയസുകാരനു ദാരുണാന്ത്യം. ജൂണ്9നായിരുന്നു സംഭവം. മൊബൈല് കൗണ്ടി ഹോമില് സൂക്ഷിച്ചിരുന്ന തോക്ക് 13 കാരന് കളിക്കുന്നതിനിടയില് കണ്ടെത്തി. കളിയുടെ അവസാനം മൂന്ന് വയസുകാരനെ കണ്ടെത്തിയപ്പോള് കയിലുണ്ടായിരുന്നു തോക്ക് ചൂണ്ടി കാഞ്ചിവലിച്ചു.\nതോക്കില് വെടിയുണ്ടയുണ്ടായിരുന്നു എന്നത് കുട്ടിക്കറിയില്ലായിരുന്നുവെന്നാണ് പൊലീസ് അന്വേഷണത്തില് കണ്ടെത്തിയത്. അപകടം മനസിലാക്കിയ കുട്ടി ഉടന് തന്നെ രക്ഷിതാക്കളെ വിവരമറിയിച്ചു. കളിക്കുമ്പോള് വീണ് പരിക്കേറ്റു എന്നാണ് പതിമൂന്നുകാരന് ആദ്യം പറഞ്ഞത്. പെട്ടെന്ന് തന്നെ അടുത്തുള്ള ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല.\nRead Also: ഫിലാഡൽഫിയയിൽ വെടിവയ്പ്പ്;3മരണം, 13 പേർക്ക് പരുക്ക്\nപതിമൂന്നുകാരന്റെ ജന്മദിനത്തില് മാതാപിതാക്കള് സമ്മാനമായി നല്‍കിയതായിരുന്നു എയര്‍ഗണ്. ഇത് ഇത്രയും അപകടകാരിയാണെന്ന് അറിഞ്ഞിരുന്നില്ലെന്ന് അവര് പറഞ്ഞു. കുട്ടിയെ കസ്റ്റഡിയിലെടുത്ത് അശ്രദ്ധമായ കൊലപാതകത്തിന് കേസെടുത്ത് സ്ട്രിക്റ്റ് ലാന്റ് യൂത്ത് സെന്ററിലേക്ക് മാറ്റി.\nStory Highlights:3year-old killed in Grand Bay accidentally shot by 13 year old relative\nRead more on: Gun shoot | USA\nഅൽ ഖ്വയിദ നേതാവിനെ ഡ്രോൺ ആക്രമണത്തിലൂടെ വധിച്ച് യുഎസ് Latest News\nഫ്ലോറിഡയിൽ 8 വയസുകാരൻ്റെ വെടിയേറ്റ് പെൺകുഞ്ഞ് മരിച്ചു; മറ്റൊരു കുട്ടി ഗുരുതരാവസ്ഥയിൽ Latest News\nഅമേരിക്കയിലെ ട്രക്കിനുള്ളിൽ അഭയാർത്ഥികൾ മരിച്ച നിലയിൽ; കണ്ടെത്തിയത് 42 മൃതദേഹങ്ങൾ Latest News


12 October, 2018 02:27:20 PM\nകൊലപ്പെടുത്തുമ്പോൾ ധരിച്ച വസ്ത്രങ്ങളും ആയുധങ്ങളും മൊബൈൽ ഫോണുകളും നശിപ്പിച്ചു\nകൊച്ചി: അഭിമന്യു വധകേസിലെ പ്രതികള് തെളിവ് നശിപ്പിച്ചെന്ന് കുറ്റപത്രം. അഭിമന്യുവിനെ കൊലപ്പെടുത്തുമ്പോൾ ധരിച്ച വസ്ത്രങ്ങളും ആയുധങ്ങളും മൊബൈൽ ഫോണുകളും കണ്ടെടുക്കാൻ കഴിയാത്ത വിധം നശിപ്പിച്ചെന്ന് കുറ്റപത്രം വ്യക്തമാക്കുന്നു. എറണാകുളം മജിസ്ട്രേറ്റ് കോടതിയിൽ 16 പ്രതികള്‍ക്കെതിരെയുള്ള കുറ്റപത്രത്തിന്‍റെ പകര്‍പ്പാണ് പുറത്തു വന്നത്. ആദ്യം കുറ്റപത്രത്തില് ഉള്‍പ്പട്ട ഏഴ് പേര് ഇപ്പോഴും ഒളിവിലാണ്. ചുവരെഴുത്തുമായി ബന്ധപ്പെട്ട തർക്കമാണ് കൊലപാതകത്തിന് കാരണം.\nകോളേജിന്‍റെ ചുറ്റുമതലിൽ എസ്.എഫ്.ഐ പ്രവർത്തകർ എഴുതിയ ചുമരെഴുത്ത് സംഘർഷം ഉണ്ടാക്കാനുള്ള ലക്ഷ്യത്തോടെ മായ്ച്ചുകളഞ്ഞു. ഇത് ചോദ്യം ചെയ്തപ്പോൾ എസ്.എഫ്ഐ പ്രവർത്തകരെ സംഘം ആയുധം കാട്ടി ഭീഷണിപ്പെടുത്തി സംഘർഷത്തിന് തുടക്കമിട്ടു. കോളേജ് വിദ്യാർത്ഥിയായ മുഹമ്മദാണ് അഭിമന്യുവിനെ കൊലയാളി സംഘത്തിന് ചൂണ്ടികാണിച്ച് കൊടുത്തത്. കോളേജിലെ മൂന്നാം വർഷ വിദ്യാർത്ഥിയും ക്യാമ്പസ് ഫണ്ട് നേതാവുമായ മുഹമ്മദിന്‍റെ നേതൃത്വത്തിൽ ഗൂഡാലോചന നടത്തിയ പ്രതികൾ പിന്നീട് അഞ്ച് ബൈക്കുകളിലാണ് ക്യാമ്പിന് പുറത്തെത്തിയത്.\nസംഘർഷത്തിനിടയിൽ 9-ാം പ്രതി ചിപ്പു എന്ന ഷിഫാസ് അഭിമന്യുവിനെ പിടിച്ച് നിര്‍ത്തി. ഇതിനിടെ 10ാം പ്രതി സഹല് കത്തി ഉപയോഗിച്ച് അഭിമന്യുവിന്‍റെ ഇടത് നെഞ്ചിൽ കുത്തുകയായിരുന്നു. അഭിമന്യുവിനൊപ്പം കുത്തേറ്റ അർജ്ജുൻ എന്ന വിദ്യാർത്ഥിയെ പിടിച്ചു നിർത്തിയത് 11-ാം പ്രതി ജിസാൽ ആണ്. 12-ാം പ്രതി ഷാഹിമാണ് കുത്തിയത്. വിനീഷ് എന്ന വിദ്യാര്‍ത്ഥിയെ 13-ാം പ്രതി സനീഷും കുത്തി പരുക്കേൽപ്പിച്ചു.\nസംഘത്തിലുള്ള മറ്റ് പ്രതികള് ഈ സമയം റോഡിലുണ്ടായിരുന്ന എസ് എഫ് ഐ വിദ്യാർത്ഥികളെ കത്തികാണിച്ച് ഭീഷണിപെടുത്തുകയും മര്‍ദ്ദിക്കുകയും ചയ്തു. പിന്നീട് ഒരു ബൈക്ക് മാത്രം ഉപേക്ഷിച്ച് മറ്റ് വാഹനങ്ങളില് രക്ഷപെട്ട പ്രതികൾ കൃത്യത്തിന് ഉപയോഗിച്ച് ആയുധങ്ങൾ കണ്ടെടുക്കാൻ കഴിയാത്ത വിധം നശിപ്പിച്ചു. കൂടാതെ കൃത്യ സമയത്ത് പ്രതികൾ ധരിച്ചിരുന്ന വസ്ത്രങ്ങളും, ഉപയോഗിച്ച മൊബൈൽ ഫോൺ അടക്കമുള്ളവയും കണ്ടെടുക്കാൻ കഴിയാത്ത വിധം നശിപ്പിച്ചെന്നും കുറ്റപത്രത്തിൽ വ്യക്തമാക്കുന്നു.


gagan narang qualify for 2012 olympicsഗഗന് നരംഗ്ഒളിമ്പിക്\nഗഗന് നരംഗ് ഒളിമ്പിക്‌സിന് യോഗ്യത നേടി\nSunday 1st August 2010 12:43pm\nന്യൂദല്‍ഹി: ഇന്ത്യന് ഷൂട്ടര് ഗഗന് നരംഗ് 2012 ലണ്ടന് ഒളിമ്പിക്‌സിന് യോഗ്യത നേടി. മ്യൂണിക്കില് നടന്ന ലോക ചാമ്പ്യന്‍ഷിപ്പില് വെങ്കലം നേടിയതോടെയാണ് നരംഗ് യോഗ്യത നേടിത്. ഇതോടെ ഒളിമ്പികസിന് യോഗ്യത നേടുന്ന ആദ്യ ഇന്ത്യന് കായിക താരമായി നരംഗ്. എന്നാല് ബീജിംങ് ഒളിമ്പിക്‌സ് സ്വര്‍ണമെഡല് ജേതാവ് അഭിനവ് ഭിന്ദ്ര ചാമ്പ്യന്‍ഷിപ്പിന്റെ ഫൈനല് റൗണ്ട കടക്കാനായില്ല.\nചാമ്പ്യന്‍ഷിപ്പില് ഭിന്ദ്രയുടെ പ്രകടനം കായികപ്രേമികളെ നിരാശപ്പെടുത്തി. 25 ാം സ്ഥാനത്തായാണ് ഭിന്ദ്ര ഫിനിഷ് ചെയ്തത്. മറ്റൊരു ഇന്ത്യന് ഷൂട്ടര് ഇമര്ാന് ഹസന് ഖാന് 49 ാം സ്ഥാനത്തെത്തി. ഇറ്റലിയുടെ നിക്കോളോ കാംപ്രിയാനിയാണ് ഈവിഭാഗത്തില് സ്വര്‍ണം നേടിയത്.


ആർത്തവസമയത്തെ വേദന അകറ്റാൻ സഹായിക്കുന്ന നാല് ഭക്ഷണങ്ങൾ; ന്യൂട്രീഷനിസ്റ്റ് പറയുന്നു | Foods To Help Reduce Period Pain By Celeb Nutritionist Rujuta Diwekar\nആര്‍ത്തവം അടുക്കുമ്പോഴേക്കും വേദനസംഹാരികളില് അഭയം തേടുന്ന പെണ്‍കുട്ടികള് ഏറെയാണിന്ന്. ആര്‍ത്തവ വേദനയകറ്റാൻ സഹായിക്കുന്ന ചില ഭക്ഷണങ്ങളെ കുറിച്ച് പ്രശസ്ത സെലിബ്രിറ്റി ന്യൂട്രീഷനിസ്റ്റ് റുജുത ദിവേകര് പറയുന്നു.\nDelhi, First Published May 30, 2020, 11:00 PM IST\nആർത്തവസമയത്ത് പലതരത്തിലുള്ള അസ്വസ്ഥതകള് ഉണ്ടാകാറുണ്ട്. വയറ് വേദന, നടുവേദന, ക്ഷീണം അങ്ങനെ പലതരത്തിലുള്ള പ്രശ്നങ്ങൾ ഉണ്ടാകാറുണ്ട്. ആര്‍ത്തവസമയത്ത് സ്‌ത്രീകള്‍ക്കുണ്ടാകുന്ന വയറുവേദനയുടെ കാഠിന്യം പലരിലും പല തരമായിരിക്കും.\nവയറു വേദന മാത്രമല്ല, കൈകാല് കഴപ്പും ശരീരവേദനയുമെല്ലാം പലര്‍ക്കുമുണ്ടാകും. ആര്‍ത്തവം അടുക്കുമ്പോഴേക്കും വേദനസംഹാരികളില് അഭയം തേടുന്ന പെണ്‍കുട്ടികള് ഏറെയാണിന്ന്. ആര്‍ത്തവ വേദനയകറ്റാൻ സഹായിക്കുന്ന ചില ഭക്ഷണങ്ങളെ കുറിച്ച് പ്രശസ്ത സെലിബ്രിറ്റി ന്യൂട്രീഷനിസ്റ്റ് റുജുത ദിവേകര് പറയുന്നു.\nവെള്ളത്തില് കുതിര്‍ത്തുവച്ച ഉണക്കമുന്തിരി വെറും വയറ്റില് കഴിക്കുന്നത് ആര്‍ത്തവ വേദന തടയാൻ സഹായിക്കും. മലബന്ധം അകറ്റാനും മികച്ചൊരു പ്രതിവിധിയാണ് ഉണക്കമുന്തിരി.\nപ്രഭാതഭക്ഷണം, ഉച്ചഭക്ഷണം, അത്താഴം എന്നിവയിൽ നെയ്യ് ഉൾപ്പെടുത്തുന്നത് ആർത്തവ വേദന മാത്രമല്ല മലബന്ധം, ഓക്കാനം എന്നിവ കുറയ്ക്കാൻ സഹായിക്കും.\nആർത്തവ വേദന അനുഭവിക്കുന്നവർ ആഴ്ചയിൽ രണ്ട് തവണ തെെര് സാദം കഴിക്കുന്നത് ശീലമാക്കണമെന്നാണ് റുജുത പറയുന്നത്.\nഒരുപിടി കശുവണ്ടി അല്ലെങ്കിൽ നിലക്കടല കഴിക്കുന്നത് ആർത്തവ സമയത്തെ അസ്വസ്ഥകൾ കുറയ്ക്കാൻ സഹായിക്കുമെന്ന് റുജുത പറയുന്നു.\n'ആർത്തവത്തെ ഭയപ്പെടരുത്, അത് അശുദ്ധമല്ല'; 16 കാരിയായ സൈദിയ്ക്ക് ചിലത് പറയാനുണ്ട്....\nLast Updated May 30, 2020, 11:04 PM IST\nമെൻസ്ട്രുവൽ കപ്പ് ഉപയോഗിക്കുന്നവരാണോ; പഠനം പറയുന്നത്\nസുരക്ഷിതം ആര്‍ത്തവ കപ്പുകളോ സാനിറ്ററി നാപ്കിനുകളോ ? പഠനം പറയുന്നത്\nമെന്‍സ്ട്രുവല് കപ്പ് ഉപയോഗിക്കാൻ എന്തിന് മടിക്കണം; തെറ്റിദ്ധാരണകള് ഒഴിവാക്കാം\n‘തിങ്കൾ’ പദ്ധതിയുമായി നഗരസഭ; 5000 മെൻസ്ട്രൽ കപ്പുകൾ നൽകും


താമരശ്ശേരി ചുരത്തില് വാഹനങ്ങള്‍ക്ക് താല്‍ക്കാലിക നിയന്ത്രണം!\n109 12/07/2018 admin\nതാമരശ്ശേരി ചുരത്തില് വാഹനങ്ങള്‍ക്ക് താല്‍ക്കാലിക നിയന്ത്രണം. വരും ദിവസങ്ങളില് കനത്ത മഴയുണ്ടാകുമെന്ന കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പിന്റെ പശ്ചാത്തലത്തിലാണ് മുന്‍കരുതലെന്ന നിലയില് ചുരത്തിലൂടെയുള്ള ഗതാഗതം നിയന്ത്രിച്ചിരിക്കുന്നത്. നിലക്കാതെ മഴ പെയ്യുന്ന സാഹചര്യത്തില് ചുരം അപകടത്തിലായതിനാലാണ് ഗതഗത നിയന്ത്രണം ഏര്‍പ്പെടുത്താന് കാരണം. അതേസമയം കെ എസ് ആര് ടി സി ബസുകള് സര്‍വീസ് നടത്തും. വ്യാഴാഴ്ച രാവിലെ മുതല് ഇനിയൊരറിയിപ്പുണ്ടാകുന്നത് വരെയാണ് നിയന്ത്രണം. സംസ്ഥാനത്ത് പരക്കെ മൂന്നു ദിവസങ്ങളായി കനത്ത മഴയാണ് ലഭിച്ചു കൊണ്ടിരിക്കുന്നത്. ഇത് മൂന്ന് ദിവസം കൂടി തുടരുമെന്നാണ് നിലവിലെ വിലയിരുത്തല്.


വണ്‍വേ അല്ല സെക്‌സ് | Women and Sexual Health | Women and Sex\nവണ്‍വേ അല്ല സെക്‌സ്\nപകലത്തെ ജോലികളെല്ലാം തീര്‍ത്താല് രാത്രി ഭര്‍ത്താവ് ആവശ്യപ്പെടുമ്പോള് അവരുടെ സംതൃപ്തിക്ക് വേണ്ടിയുള്ള ചടങ്ങായി സെക്‌സിനു വിലയിരുത്തിപ്പോന്നവര്. അതാണ് ശരിയെന്ന് കരുതിവെച്ചവര്. രതിമൂര്‍ച്ഛ എന്ന ആനന്ദാനുഭവത്തെ പോലും മനസ്സിലാക്കാതെ പോയിരുന്ന അവസ്ഥ.\nPublished: Feb 3, 2018, 10:05 PM IST\nആണിന്റെ ഏകപക്ഷീയമായ കാര്യമാണെന്ന് കരുതിയ കാലമുണ്ടായിരുന്നു. പെണ്ണിന് സെക്‌സില് കാര്യമായ റോളില്ല. ഭര്‍തത്താവിന്റെ ഇഷ്ടങ്ങളെ സാധിച്ചു കൊടുക്കാനുള്ള അധികാര സ്വഭാവത്തിനു മുന്നില് അടിയറവ് പറയാനുള്ള ഉത്തരവാദിത്തം മാത്രമേ സെക്‌സില് ഭാര്യയ്ക്കുള്ളൂ എന്ന് കരുതിയിരുന്ന കാലം. സ്ത്രീയെ സംബന്ധിച്ചടുത്തോളം ഒന്നും പ്രതീക്ഷിക്കാതെ കിട്ടുന്നതില് സായൂജ്യമടയുന്ന രീതി. എല്ലാം നല്‍കാനുള്ളത് മാത്രമാണെന്നും തനിക്ക് ഒന്നും ലഭിക്കാനില്ലെന്ന തോന്നലും സ്ത്രീ മനസ്സില് കൊണ്ടു നടന്നിരുന്ന കാലം. സെക്‌സില് സ്ത്രീയുടേയത് നിസ്സംഗപങ്കാളിത്തം മാത്രമായിരുന്നു.\nഎന്നാല് അത്തരം പഴയ ചിന്തകളില് നിന്നും കാലം ഒരുപാട് മുന്നോട്ട് പോയിരിക്കുന്നു. അറിവിന്റെ മേഖലകളില് സ്ത്രീകള് സ്ത്രീകള് ഒട്ടേറെ തൂരം സഞ്ചരിച്ചിരിക്കുന്നു. ആരോഗ്യകരമായ ലൈംഗീകതയെ കുറിച്ച് അറിയാനുള്ള അവസരങ്ങള് ഇപ്പോള് വര്‍ധിച്ചിട്ടുണ്ട്. അതിന്റെ പ്രതിഫലനം സെക്‌സിലെ സമത്വ ചിന്തകളായും കാണാവുന്നതാണ്.\nലൈംഗികതയില് പങ്കാളികളുടെ പരസ്പര അവകാശങ്ങളേയും ചുമതലകളെക്കുറിച്ചെല്ലാമുള്ള അവബോധം വര്‍ധിച്ചിട്ടുണ്ട്. ലൈംഗീക ജീവിതത്തെക്കുറിച്ച് പണ്ടത്തേക്കാള് അറിവ് ഇന്ന് സ്ത്രീകള് നേടിയിട്ടുണ്ട്. അതുകൊണ്ട് തന്നെ പുതിയ തലമുറയിലെ സ്ത്രീകള്‍ക്ക് സെക്‌സിനെ കുറിച്ചുള്ള അവരുടേതായ കാഴ്ചപ്പാടുകളുണ്ട്. അതിലെ ഇഷ്ടങ്ങളും ഇഷ്ടക്കേടുകളും വേര്‍തിരിച്ചറിയാനുള്ള വിവേകമുണ്ട്. അത് തുറന്നു പറയാനുള്ള പ്രാപ്തിയും അറിവുമുണ്ട്. സെക്‌സില് പരസ്പര പങ്കാളിത്തത്തിന്റെ ഗുണത്തെക്കുറിച്ച് അറിയുന്നവരുടെ എണ്ണവും ഇന്ന് കൂടിയിട്ടുണ്ട്.\nനവാല് എന്ന വിപ്ലവം\nസെക്‌സിനു ശേഷം വിഷാദമോ? കാരണം ഇതാണ്\nസെക്‌സ് കൗണ്‍സിലിങ് ആര്‍ക്ക്\nചുംബനത്തിലൂടെ എയ്ഡ്‌സ് പകരുമോ?\nപുരുഷ വന്ധ്യംകരണം ഫലപ്രദമോ? വാസക്ടമിയെക്കുറിച്ച് അറിയേണ്ടതെല്ലാം\nഉദ്ധാരണശേഷി മെച്ചപ്പെടുത്താന് ആറ് ഭക്ഷണശീലങ്ങള്\nലൈംഗീകാരോഗ്യം നല്ല ഭക്ഷണത്തിലൂടെ\nആര്‍ത്തവ വിരാമം ലൈംഗീകബന്ധത്തിനുള്ള താല്‍പര്യത്തെ ബാധിക്കുമോ?


ഗാർഹിക പീഡനത്തിൽ മനംനൊന്ത് ഭർതൃ വീട്ടിലെ കുളിമുറിയിൽ ആത്മഹത്യ ചെയ്ത നിലയിൽ കണ്ടെത്തിയ സുനീഷയുടെ മരണവുമായി ബന്ധപ്പെട്ട് ഭർത്താവ് വിജീഷ് കസ്റ്റഡിയിൽ. ഇയാളെ ചോദ്യം ചെയ്ത ശേഷം തുടർ നടപടികൾ സ്വീകരിക്കുമെന്ന് പൊലീസ് വ്യക്തമാക്കി.\nഞായറാഴ്ച വൈകുന്നേരമാണ് സുനീഷയെ കുളിമുറിയില് തൂങ്ങിമരിച്ച നിലയില് കണ്ടെത്തിയത്. സംഭവത്തില് അസ്വാഭാവികമരണത്തിന് പോലീസ് കേസെടുത്ത് അന്വേഷണം ആരംഭിച്ചിരുന്നു. ഒന്നരവര്‍ഷം മുമ്പാണ് വിജേഷും സുനീഷയും വിവാഹിതരായത്. പ്രണയവിവാഹമായിരുന്നു. വിവാഹവുമായി ബന്ധപ്പെട്ട് ഇരുവീട്ടുകാരും അകല്‍ച്ചയിലായിരുന്നു. പിന്നീട് ഭര്‍ത്താവിന്റെ വീട്ടില് പ്രശ്‌നങ്ങളുണ്ടായതിനെത്തുടര്‍ന്നാണ് സുനീഷ സ്വന്തം വീട്ടുകാരുമായി അടുത്തതെന്നാണ് ബന്ധുക്കള് പറയുന്നത്.\nഅതേസമയം, സുനീഷ ഭര്‍തൃവീട്ടില് പീഡനം അനുഭവിച്ചിരുന്നെന്ന് വ്യക്തമാക്കുന്ന ഫോണ്‍സംഭാഷണം അവരുടെ മരണത്തിന് പിന്നാലെ പുറത്തുവന്നിരുന്നു. സുനീഷയും സഹോദരനും തമ്മിലുള്ള സംഭാഷണവും സുനീഷയും വിജേഷും തമ്മിലുള്ള സംഭാഷണവുമാണ് പുറത്തുവന്നത്. തന്നെ കൂട്ടിക്കൊണ്ട് പോയില്ലെങ്കിൽ ജീവനോടെ ഉണ്ടാകില്ലെന്ന് യുവതി സഹോദരനോട് കരഞ്ഞ് പറയുന്ന ശബ്ദ രേഖയാണ് ഒന്ന്. ഭർത്താവ് വിജീഷുമായുള്ള ശബ്ദ രേഖയാണ് രണ്ടാമത് പുറത്തുവന്നത്. സ്വന്തം വീട്ടിലേക്ക് പോകാൻ പല തവണ ആവശ്യപ്പെട്ടിട്ടും ഭർത്താവ് സമ്മതിക്കുന്നില്ല. ഭർതൃ വീട്ടിൽ ഇനി ജീവിക്കാൻ കഴിയില്ലെന്നും സുനീഷയുടെ ശബ്ദരേഖയിൽ പറയുന്നു.


എല്‍ഡിഎഫ് -യുഡിഎഫ് ആവശ്യം തള്ളി, തദ്ദേശ തിരഞ്ഞെടുപ്പിൽ ഉപയോഗിക്കുന്നത് 2015ലെ വോട്ടർപട്ടിക - themediasyndicate\nതിരുവനന്തപുരം: തദ്ദേശ തിരഞ്ഞെടുപ്പിൽ 2015ലെ വോട്ടർപട്ടിക പുതുക്കി ഉപയോഗിക്കും. 2019ലെ ലോക്സഭാ തിരഞ്ഞെടുപ്പിന് ഉപയോഗിച്ച വോട്ടർപട്ടിക പരിഷ്ക്കരിച്ച് തദ്ദേശ തിരഞ്ഞെടുപ്പിനു ഉപയോഗിക്കണമെന്ന രാഷ്ട്രീയ പാർട്ടികളുടെ ആവശ്യം സംസ്ഥാന തിരഞ്ഞെടുപ്പ് കമ്മിഷൻ തള്ളി. രാഷ്ട്രീയ പാർട്ടികളുടെ സംശയങ്ങൾ മാറ്റാൻ 16, 17 തീയതികളിൽ യോഗം വിളിക്കാൻ കലക്ടർമാർക്ക് സംസ്ഥാന തിരഞ്ഞെടുപ്പ് കമ്മിഷൻ നിർദേശം നൽകി.\n2019ലെ ലോക്സഭ തെരഞ്ഞെടുപ്പിലെ പട്ടിക ഉപയോഗിച്ച് തദ്ദേശ തെരഞ്ഞെടുപ്പ് നടത്തണമെന്ന് എൽഡിഎഫും യുഡിഎഫും തെരഞ്ഞെടുപ്പ് കമ്മീഷനോട് ആവശ്യപ്പെട്ടിരുന്നു.ദേശീയ തിരഞ്ഞെടുപ്പ് കമ്മിഷന്റെയും സംസ്ഥാന തിരഞ്ഞെടുപ്പ് കമ്മിഷന്റെയും വോട്ടർ പട്ടിക വ്യത്യസ്തമാണെന്ന് അധികൃതർ വ്യക്തമാക്കി. ദേശീയ തിരഞ്ഞെടുപ്പ് കമ്മിഷൻ അസംബ്ലി അടിസ്ഥാനത്തിലാണ് വോട്ടർപട്ടിക തയാറാക്കുന്നത്. പഞ്ചായത്തുകളുടെ ചില ഭാഗങ്ങൾ മാത്രമേ അതിൽ ഉൾപ്പെടൂ. സംസ്ഥാന തിരഞ്ഞെടുപ്പ് കമ്മിഷൻ വോട്ടർപട്ടിക തയാറാക്കുന്നത് വാർഡ് അടിസ്ഥാനത്തിലാണ്. 2015ലെ തിരഞ്ഞെടുപ്പിനു മുൻപ് ഏറെ പരിശ്രമിച്ചാണു വാർഡ് അടിസ്ഥാനത്തിൽ വോട്ടർ പട്ടിക തയാറാക്കിയത്.\n10 കോടിരൂപ ഇതിനായി ചെലവായി. 25,000 ജീവനക്കാരെ ഭവനസന്ദർശനത്തിന് അയക്കേണ്ടിവന്നു. ഈ വോട്ടർപട്ടിക പുതുക്കി ഉപയോഗിക്കുന്നതാണ് സൗകര്യമെന്നു തിരഞ്ഞെടുപ്പ് കമ്മിഷൻ അധികൃതർ വ്യക്തമാക്കി. 20 മുതൽ വോട്ടർ പട്ടികയിൽ പേരു ചേർക്കാനുള്ള നടപടികൾ ആരംഭിക്കും. ഫെബ്രുവരി 28ന് കരട് വോട്ടർപട്ടിക പുറത്തിറക്കും. തിരഞ്ഞെടുപ്പിന് മുൻപ് രണ്ടു തവണ വോട്ടർപട്ടിക പുതുക്കും. ഉദ്യോഗസ്ഥർക്കുള്ള പരിശീലനം ഉടൻ ആരംഭിക്കുമെന്നും അധികൃതർ വ്യക്തമാക്കി. 2015ലെ വോട്ടർ പട്ടിക പുതുക്കി ഉപയോഗിക്കേണ്ടിവന്നാൽ 25 ലക്ഷത്തോളം പേരെ പുതുതായി ചേർക്കേണ്ടി വരുമെന്നാണു രാഷ്ട്രീയ പാർട്ടികൾ പറയുന്നത്. സ്ഥലത്തില്ലാത്ത നാലോ അഞ്ചോ ലക്ഷംപേരെ ഒഴിവാക്കേണ്ടിവരുമെന്നും അവർക്ക് ആശങ്കയുണ്ട്.\nജലീലിനൊപ്പം പൊതുചടങ്ങില് പങ്കെടുത്ത പഞ്ചായത്ത് പ്രസിഡന്റിനെ ലീഗ് പുറത്താക്കി\nകൊച്ചിയില് 100 കോടി രൂപയുടെ ലഹരി മരുന്ന് പിടികൂടി


ചിത്തത്തിൽ ഒളിഞ്ഞിരിക്കുന്ന രഹസ്യം കണ്ടെത്തുന്നത് എത്രപേർ..!? നിങ്ങൾ ആദ്യം കാണുന്നത് എന്ത്...? | Optical Illusion Animals\nOptical Illusion Animals : നമ്മുടെ മസ്തിഷ്കത്തിന് രണ്ട് വശങ്ങളുണ്ട്, ഇടത്തും വലത്തും, അത് വ്യത്യസ്തമായി പ്രവർത്തിക്കുന്നു. നമ്മൾ ചിന്തിക്കുന്ന രീതി നമ്മുടെ മസ്തിഷ്കത്തിന്റെ ഏത് വശമാണ് ആധിപത്യം പുലർത്തുന്നത് എന്നതിനെ ആശ്രയിച്ചിരിക്കുന്നു. എന്നാൽ, നമ്മുടെ മസ്തിഷ്കത്തിന്റെ രണ്ട് വശവും ഒരുമിച്ച് പ്രവർത്തിക്കുന്നില്ല എന്നതുക്കൊണ്ട് തലച്ചോറിന്റെ ഒരു വശത്തിന് മാത്രമേ തിരിച്ചറിയൽ ശേഷിയുള്ളൂ എന്ന് കരുതരുത്.\nചിത്തത്തിൽ ഒളിഞ്ഞിരിക്കുന്ന രഹസ്യം കണ്ടെത്തുന്നത് എത്രപേർ..!? നിങ്ങൾ ആദ്യം കാണുന്നത് എന്ത്…?\nഒരു കടുവയുടെ തലയാണോ നിങ്ങൾ ആദ്യം കണ്ടത്? കടുവയുടെ തലയാണ് നിങ്ങൾ ആദ്യം ശ്രദ്ധിച്ചതെങ്കിൽ, നിങ്ങളുടെ തലച്ചോറിന്റെ വലതുഭാഗമാണ് പ്രബലമായിരിക്കുന്നത്. തീരുമാനമെടുക്കുന്നതിന് മുമ്പ് ആസൂത്രണം ചെയ്യാനും വിശകലനം ചെയ്യാനും ഇഷ്ടപ്പെടുന്ന ഒരാളാണ് നിങ്ങൾ. നിങ്ങൾ വളരെയധികം യുക്തിസഹവും കണക്കുകൂട്ടലുമായി ചിന്തിച്ചതിന് ശേഷം തീരുമാനങ്ങൾ എടുക്കുന്നതിനാൽ, നിങ്ങൾ മറ്റുള്ളവരുടെ അഭിപ്രായങ്ങളെ അവഗണിക്കുന്നു. നിങ്ങൾക്ക് വ്യക്തമായ ലക്ഷ്യങ്ങളുണ്ട്, അവ നേടിയെടുക്കാനുള്ള പാതകളും നിങ്ങൾക്ക് മുന്നിലുണ്ട്.\nഇനി നിങ്ങൾ ആദ്യം കണ്ടത് ഒരു തൂങ്ങിക്കിടക്കുന്ന കുരങ്ങിനെ ആണോ? തൂങ്ങിക്കിടക്കുന്ന ഒരു കുരങ്ങിനെയാണ് നിങ്ങൾ ആദ്യം കണ്ടതെങ്കിൽ, നിങ്ങൾക്ക് ഒരു ക്രിയാത്മകമായ മനസ്സുണ്ടാകും. മറ്റുള്ളവർ എന്ത് ചിന്തിക്കുന്നു എന്നതിനെ ആശ്രയിക്കാതെ നിങ്ങളുടെ അവബോധത്തെ അടിസ്ഥാനമാക്കിയാണ് നിങ്ങൾ തീരുമാനങ്ങൾ എടുക്കുന്നത്. എന്നിരുന്നാലും, നിങ്ങൾ വികാരാധീനനാണ്, തീരുമാനങ്ങൾ എടുക്കുന്നതിന് മുമ്പ് അമിതമായി ചിന്തിക്കാൻ നിങ്ങൾ സമയം ചെലവഴിക്കും. കൂടാതെ, സംഗീതം, കലകൾ, മറ്റ് സൃഷ്ടിപരമായ വിഷയങ്ങൾ എന്നിവയിൽ നിങ്ങൾ വൈദഗ്ധ്യമുള്ളവരാവാം.\nവെല്ലുവിളി; വെറും 60 സെക്കൻഡുകൾക്കുള്ളിൽ കരടിയെ കണ്ടെത്താനുള്ള സാമർഥ്യം നിങ്ങൾക്കുണ്ടോ..!? | Optical Illusion Tiger\nനിങ്ങൾക്ക് എത്ര കുതിരകളെ കണ്ടെത്താനാകും..!? അത് നിങ്ങളുടെ വ്യക്തിത്വ രഹസ്യം…\n150 വർഷമായിട്ടും ഉത്തരം കണ്ടെത്താനാകാത്ത നിഗൂഢതകൾ..!! നിങ്ങൾ ഈ വെല്ലുവിളി…\nഈ ചിത്രത്തിൽ മറഞ്ഞിരുന്ന് ഉറങ്ങുന്ന പൂച്ചയെ കണ്ടെത്താനാകുമോ..!? | Sleeping Cat…\nഈ ചിത്രത്തിൽ എത്ര ആനകൾ ഉണ്ട്..!? കാഴ്ച്ചക്കാരെ കുഴച്ചു മറിച്ച ചിത്രം സോഷ്യൽ മീഡിയയിൽ…


ലോക ബാഡ്മിന്റണ് ചാംപ്യന്‍ഷിപ്പ്: ഇന്ത്യന് അഭിമാനം പി. വി സിന്ധുവിന് ചരിത്രനേട്ടം | KOYILANDY DIARY\nബാസല് (സ്വിറ്റ്‌സര്‍ലന്‍ഡ്): ലോക ബാഡ്മിന്റണ് ചാംപ്യന്‍ഷിപ്പില് ഇന്ത്യന് അഭിമാനം പി. വി സിന്ധുവിന് ചരിത്രനേട്ടം. ജപ്പാന്റെ നൊസോമി ഒകുഹാരയെ എതിരില്ലാതെ രണ്ടു ഗെയിമുകള്‍ക്കു വീഴ്ത്തിയാണ് സിന്ധു കിരീടത്തില് മുത്തമിട്ടത്. ലോക ബാഡ്മിന്റണ് ചാംപ്യന്‍ഷില് ഇന്ത്യയ്ക്ക് കന്നി സ്വര്‍ണമാണ് സിന്ധു നേടി കൊടുത്തത്.\nലോക നാലാം നമ്പര് താരമായ ഒകുഹാരയെ 30 മിനിറ്റുള്ളില് ലോക അഞ്ചാം നമ്ബര് താരമായ സിന്ധു പിടിച്ചുകെട്ടി. സ്‌കോര് 21-7, 21-7. കഴിഞ്ഞ രണ്ട് തോല്‍വിയുടെയുടെയും കയ്പ്പില് നിന്നുള്ള മധുരപ്രതികാരമാണ് സിന്ധുവിന്റെ ഈ ജയം. 2017ല് ഇതേ എതിരാളിയായിരുന്നു സിന്ധുവിന് ഫൈനലില് തോല്‍വി സമ്മാനിച്ചത്.\nലോക ബാഡ്മിന്റണ് ചാംപ്യന്‍ഷിപ്പില് സിന്ധുവിന്റെ കരിയറിലെ അഞ്ചാം മെഡലാണിത്. രണ്ടു വെള്ളിയും രണ്ടു വെങ്കലവും സിന്ധു നേടിയിട്ടുണ്ട്. സെമി പോരാട്ടത്തില് ചൈനീസ് താരം ചെന് യു ഫെയിയെ 21-7, 21-14 സ്‌കോറിന് തകര്‍ത്താണ് സിന്ധു തുടര്‍ച്ചയായി മൂന്നാം വര്‍ഷവും ഫൈനലില് എത്തിയത്. വനിതാ വിഭാഗത്തില് സൈന നെഹ്‌വാളും ഇന്ത്യയ്ക്കായി വെള്ളി നേടിയിട്ടുണ്ട്.


സര്‍വ്വശിക്ഷാഅഭിയാന്റെ നേതൃത്വത്തില് ഭിന്നശേഷിക്കാരായ കുട്ടികള്‍ക്ക് സൗജന്യ വിമാനയാത്രയൊരുക്കി | - Complete Business News\nസര്‍വ്വശിക്ഷാഅഭിയാന്റെ നേതൃത്വത്തില് ഭിന്നശേഷിക്കാരായ കുട്ടികള്‍ക്ക് സൗജന്യ വിമാനയാത്രയൊരുക്കി\nഇടുക്കി അറക്കുളം ബിആര്‍സിയുടെ നേതൃത്വത്തിലാണ് ഭിന്നശേഷികുട്ടികള്‍ക്കും രക്ഷിതാക്കള്‍ക്കും സൗജന്യ വിമാനയാത്ര സംഘടിപ്പിച്ചത്. കൊച്ചി വിമാനത്താവളത്തില് നിന്ന് തിരുവനന്തപുരം വരെയായിരുന്നു യാത്ര.\nപരസഹായമില്ലാതെ ഒന്ന് എണീറ്റ് നില്‍ക്കാന് പോലും ശേഷി ഇല്ലാത്ത ഈ കുരുന്നുകള്‍ക്കും ഇവരുടെ മാതാപിതാക്കള്‍ക്കും അല്‍പ്പമൊരാശ്വാസം. ഇതായിരുന്നു ഈ വിമാനയാത്രയുടെ ലക്ഷ്യം. മലനാടായ ഇടുക്കിയില് നിന്നും കൊച്ചിയിലെത്തി, അവിടെ നിന്നും തിരുവനന്തപുരത്തേക്ക് വിമാന മാര്‍ഗം സഞ്ചരിച്ച് തിരുവനന്തപുരത്തെ കാഴ്ചകള് കാണുക. ഇങ്ങനെ ഒരു ദിവസമാണ് സര്‍വ്വശിക്ഷാഅഭിയാന് ഇടുക്കി അറക്കുളം ബിആര്‍സിയുടെ നേതൃത്വത്തില് ഭിന്നശേഷികുട്ടികള്‍ക്കും രക്ഷിതാക്കള്‍ക്കും നല്‍കി പുതിയൊരു അനുഭവം സമ്മാനിച്ചത്.\nജനപ്രതിനിധികളുടേയും പൊതുസമൂഹത്തിന്റേയും സഹകരണത്തോടെ കുട്ടികളും രക്ഷിതാക്കളുമടക്കം അമ്പത് പേരാണ് ആദ്യമായി വിമാനയാത്ര ചെയ്ത് തിരുവനന്തപുരത്ത് എത്തിയത്. ഇങ്ങനെ ആകാശത്തിലൂടെ ആദ്യമായി പറന്നുയര്‍ന്ന് അത്ഭുത കാഴ്ചകള് കണ്ട സന്തോഷത്തിലാണ് കുട്ടികളും രക്ഷിതാക്കളും. ജീവിതം ചക്ര കസേരകളിലും മറ്റും ഇരുത്തിയെങ്കിലും ഇനിയുള്ള കാലം ഈ കുരുന്ന് സ്വപ്നങ്ങള്‍ക്ക് ചിറക് വച്ച് പറക്കണം. പറന്ന് പറന്ന് ഉയരണം. ഇതുമാത്രമാണ് ഈ കുഞ്ഞു മനസുകള്‍ക്ക് ഇനിയുള്ള ആഗ്രഹം.


യുഎഇയില് ശമ്പളം വൈകിയാല് സ്ഥാപനങ്ങള്‍ക്കെതിരെ കടുത്ത നടപടി - Media Vision News\nHome Gulf യുഎഇയില് ശമ്പളം വൈകിയാല് സ്ഥാപനങ്ങള്‍ക്കെതിരെ കടുത്ത നടപടി\nയുഎഇയില് ശമ്പളം വൈകിയാല് സ്ഥാപനങ്ങള്‍ക്കെതിരെ കടുത്ത നടപടി\nഅബുദാബി: യുഎഇയിലെ നിയമങ്ങള് പ്രകാരം (UAE labour laws) തൊഴിലാളികള്‍ക്ക് കൃത്യ സമയത്ത് തൊഴിലുടമകള് ശമ്പളം നല്‍കേണ്ടത് (Paying wages on time) നിര്‍ബന്ധമാണ്. ശമ്പളം വൈകിപ്പിക്കുന്നതിന് കടുത്ത ശിക്ഷയും (Penalties) സ്ഥാപനങ്ങള്‍ക്ക് ലഭിക്കും. ശമ്പളം വൈകിപ്പിക്കുന്ന സ്ഥാപനങ്ങള്‍ക്കെതിരെ നടപടിയെടുക്കുമെന്ന് കാണിച്ച് അടുത്തിടെ മാനവ വിഭവ ശേഷി സ്വദേശിവത്കരണ മന്ത്രാലയം (The Ministry of Human Resources and Emiratization) അടുത്തിടെ പുറത്തിറക്കിയ അറിയിപ്പില് പറയുന്നു.\n1. ശമ്പളം നല്‍കേണ്ട തീയ്യതി കഴിഞ്ഞ് മൂന്നാം ദിവസവും പത്താം ദിവസവും ഔദ്യോഗിക മുന്നറിയിപ്പുകള് നല്‍കും\n2. പുതിയ വര്‍ക്ക് പെര്‍മിറ്റുകള് തടയും: ശമ്പളം നല്‍കേണ്ട തീയ്യതി കഴിഞ്ഞ് 17 ദിവസം വൈകിയാല് വര്‍ക്ക് പെര്‍മിറ്റുകള് തടയും. അന്‍പതിലധികം ജീവനക്കാരുള്ള സ്ഥാപനങ്ങളില് മന്ത്രാലയത്തില് നിന്നുള്ള പരിശോധനാ സംഘം നേരിട്ടെത്തും.\n3. നിശ്ചിത തീയ്യതി കഴിഞ്ഞ് 30 ദിവസത്തിലധികം ശമ്പളം വൈകിയാല് സ്ഥാപനത്തിനെതിരെ നിയമ നടപടി സ്വീകരിക്കാന് പബ്ലിക് പ്രോസിക്യൂഷന് നോട്ടീസ് നല്‍കും. 50 മുതല് 499 ജീവനക്കാര് വരെയുള്ള സ്ഥാപനങ്ങള്‍ക്കെതിരാണ് ഈ നടപടി. 500ല് കൂടുതല് ജീവനക്കാരുള്ള സ്ഥാപനങ്ങളെ മാനവ വിഭവ ശേഷി സ്വദേശി വത്കരണ മന്ത്രാലയം ‘ഹൈ റിസ്‍ക്’ സ്ഥാപനങ്ങളുടെ പട്ടികയില് പെടുത്തും.\n4. ശമ്പളം നല്‍കാത്ത തൊഴിലുടമയുടെ കീഴിലുള്ള മറ്റ് സ്ഥാപനങ്ങളുടെയും വര്‍ക്ക് പെര്‍മിറ്റുകള് തടഞ്ഞുവെയ്‍ക്കും.\n5. സമയത്ത് ശമ്പളം നല്‍കാതിരിക്കുന്നത് ആവര്‍ത്തിച്ചാലോ ഒന്നിലധികം നിയമ ലംഘനങ്ങള് നടത്തിയാലോ മന്ത്രാലയത്തില് നിന്നുള്ള പരിശോധനയുണ്ടാവും. പിഴ ചുമത്തുകയും താഴ്‍ന്ന കാറ്റഗറിയിലേക്ക് സ്ഥാപനത്തെ മാറ്റുകയും ചെയ്യും.\n6. തുടര്‍ച്ചയായ മൂന്ന് മാസം ശമ്പളം വൈകിയാല് വര്‍ക്ക് പെര്‍മിറ്റുകള് ഇഷ്യു ചെയ്യാനോ പുതുക്കാനോ സാധിക്കില്ല.\n7. ആറ് മാസത്തിലധികം ശമ്പളം വൈകിയാല് പബ്ലിക് പ്രോസിക്യൂഷനില് റിപ്പോര്‍ട്ട് ചെയ്‍ത് നിയമ നടപടികള് സ്വീകരിക്കും. പിഴ ചുമത്തുന്നത് ഉള്‍പ്പെടെയുള്ള മറ്റ് നടപടികളുമുണ്ടാകും.\nഅജ്‍മാന്: മലപ്പുറം സ്വദേശിയായ യുവാവ് അജ്‍മാനില് (Ajman, UAE) നിര്യാതനായി. ചങ്ങരംകുളം ടിപ്പു നഗര് സ്വദേശി ആലുങ്ങല് മുഹമ്മദ് കുട്ടിയുടെ മകന് മിര്‍ഷാദ് (32) ആണ് മരിച്ചത്. ഹൃദയാഘാതമായിരുന്നു മരണ കാരണം. അജ്‍മാനിലെ ഒരു സ്വകാര്യ സ്ഥാപനത്തില് അക്കൌണ്ടന്റായി ജോലി ചെയ്യുകയായിരുന്നു. നടപടിക്രമങ്ങള് പൂര്‍ത്തിയാക്കിയ ശേഷം മൃതദേഹം നാട്ടിലെത്തിച്ച് ഖബറടക്കും.\nPrevious articleമൈതാനം പ്രതിഷേധക്കളം, പോര്‍ച്ചുഗലിലും ആരാധകരിരമ്പി; കണ്ണീരണിഞ്ഞ് റൊമാന് യാരെംചുക്- വീഡിയോ\nNext articleചെയ്ത തെറ്റിന് പ്രായശ്ചിത്തം ചെയ്യാൻ അവസരം, തടവുകാരെ പോരാളികളാക്കി യുക്രെയ്ൻ


ഇന്ത്യയിലേക്കുള്ള ആദ്യ വരവിൽ തന്നെ വൻ നേട്ടം സ്വന്തമാക്കി കിയ : അമ്പരന്നു എതിരാളികൾ – East Coast Daily Malayalam\nഇന്ത്യയിലേക്ക് സെൽറ്റോസ് എസ്.യു.വി വിപണിയിൽ എത്തിച്ചു കൊണ്ടുള്ള ആദ്യ വരവിൽ തന്നെ വൻ നേട്ടം സ്വന്തമാക്കി കിയ മോട്ടോർസ്. വിപണിയിലെത്തി മൂന്ന് മാസത്തിനുള്ളിൽ രാജ്യത്തെ വലിയ കാർ നിർമ്മാതാക്കളിൽ അഞ്ചാം സ്ഥാനത്തേക്ക് മുന്നേറാൻ കമ്പനിക്ക് സാധിച്ചു. ഹോണ്ട, ടൊയോട്ട, റെനോ, ഫോർഡ്, ഫോക്‌സ്‌വാഗൺ തുടങ്ങിയ കമ്പനികളെ പിന്നിലാക്കിയാണ് കിയ മോട്ടോർസ് ഈ സ്ഥാനം സ്വന്തമാക്കിയത്. മാരുതി സുസുക്കി, ഹ്യുണ്ടായി, മഹീന്ദ്ര, ടാറ്റ മോട്ടോഴ്‌സ് എന്നി കമ്പനികളാണ് കിയക്കു മുന്നിലുള്ള സ്ഥാനങ്ങളിലുള്ളത്.\n2019 ഓഗസ്റ്റ് 22നു ആദ്യ കാർ പുറത്തിറങ്ങി രണ്ട് മാസത്തിനകം 26840 എണ്ണം വിറ്റുപോയെന്ന് കിയ മോട്ടോഴ്സ് ഇന്ത്യ അറിയിച്ചു. ഒക്ടോബറിൽ 12,850 യൂണിറ്റായിരുന്നു കിയ സെൽറ്റോസിന്റെ വിൽപ്പന. ഇതിലൂടെ ഇന്ത്യൻ പാസഞ്ചർ കാർ വ്യവസായത്തിൽ നിലവിൽ 4.52 ശതമാനം വിപണി വിഹിതം കിയക്ക് സ്വന്തം. കിയ സെൽറ്റോസിന്റെ വിൽപ്പന ക്രമാതീതമായി വർദ്ധിച്ചുകൊണ്ടിരിക്കുന്നുവെന്നാണ് റിപ്പോർട്ട്. ഓഗസ്റ്റിൽ മൊത്തം 6,236 യൂണിറ്റുകൾ വിറ്റപ്പോൾ. സെപ്റ്റംബറിൽ ഇത് 7,754 യൂണിറ്റായി വർദ്ധിച്ചു. കഴിഞ്ഞ മാസം ഇത് 12,850 യൂണിറ്റായി ഉയർന്നു. സെപ്റ്റംബറുമായി വിൽപ്പനയെ താരതമ്യപ്പെടുത്തുമ്പോൾ, 65.72 ശതമാനം വർധനയുണ്ടായി എന്നത് ശ്രദ്ധേയം.\nസെൽറ്റോസിന് മാത്രം ഇതുവരെ 60000 ബുക്കിംഗുകൾ വന്നിട്ടുണ്ടെന്നാണ് കമ്പനിയുടെ അവകാശപ്പെടുന്നു. ബുക്കിംഗുകൾ നിർത്താൻ ഉദ്ദേശിച്ചിട്ടില്ലെന്നും ആവശ്യക്കാർക്കെല്ലാം വാഹനം നൽകുമെന്നും കിയ മോട്ടോഴ്സ് അറിയിച്ചു. ആന്ധ്രപ്രദേശിലെ കിയയുടെ നിർമാണ ശാലയ്ക്ക് പ്രതിവർഷം3ലക്ഷം യൂണിറ്റുകൾ നിർമ്മിക്കാൻ ശേഷിയുണ്ട്. വർധിച്ച ആവശ്യം പരിഗണിച്ച് ഒരു പുതിയ പ്ലാന്റ് കൂടി തുടങ്ങാനും കിയ പദ്ധതിയിടുന്നുണ്ട്.\nAlso read : കാത്തിരിപ്പ് ഇനി വേണ്ട : ജാവ പെറാക്ക് ഉടൻ നിരത്തിലേക്ക്\nhyundai TATA mahindra KIA MOTORS KIA INDIAN CAR MARKET KIA MOTORS INDIA Maruti suzuki KIA SELTOS\nകുളത്തില് വീണുമരിച്ച യജമാനനെയും കാത്ത് നായ; സോഷ്യല് മീഡിയയെ കണ്ണീരണിയിച്ച് ഒരു വീഡിയോ\nതൃശൂരില് നിന്നും കാണാതായ ആറു പെണ്‍കുട്ടികളെയും മണിക്കൂറുകള്‍ക്കകം കണ്ടെത്തി പോലീസ്\nകോവിഡ് 19 പ്രതിരോധം : ഷോറൂമുകളിൽ പുതിയ നിയമം നടപ്പിലാക്കാനൊരുങ്ങി മാരുതി സുസുക്കി\nMay 7, 2020, 11:35 pm IST\nലോക്ക്ഡൗണ് : വാഹനവായ്‌പയുടെ മാസത്തവണ മുടങ്ങുന്നതിലെ ആശങ്ക ഒഴിവാക്കുവാൻ, ഉടമകൾക്ക് പുതിയ പദ്ധതിയുമായി ഹ്യുണ്ടായി\nMay 7, 2020, 07:42 pm IST


lilli movie audience response - Malayalam Filmibeat\n15 min ago കാമുകനെ ഞാനിപ്പോള് സ്തുതിക്കുന്നു; ബിഗ് ബോസില് ഒറ്റപ്പെട്ടതിന് പിന്നാലെ പ്രണയം പറഞ്ഞ് നടി\n19 min ago നടിയെന്ന നിലയിലും മനുഷ്യനെന്ന നിലയിലും ദുരന്തം,മീര മിഥുനെതിരെ ഖുശ്ബു\n38 min ago 43-ാം വയസില് ഐവിഎഫ് ചികിത്സയിലൂടെ അമ്മയായി; സ്ത്രീകള്‍ക്കായി തുറന്നെഴുത്തുമായി ഫറ ഖാന്\n40 min ago ബാലതാരമായി സിനിമയില് എത്തിയ ഉര്‍വ്വശി, പഴയകാല ചിത്രം ഏറ്റെടുത്ത് ആരാധകര്\nആകാംക്ഷകള്‍ക്ക് വിരാമമിട്ട് സംയുക്താ മേനോന്റെ ലില്ലി തിയ്യേറ്ററുകളില്! പ്രേക്ഷക പ്രതികരണമിങ്ങനെ\n| Updated: Friday, September 28, 2018, 16:48 [IST]\nതീവണ്ടിയിലൂടെ ശ്രദ്ധേയായ സംയുക്താ മേനോന് മുഖ്യകഥാപാത്രമായി എത്തുന്ന ചിത്രമാണ് ലില്ലി. പെണ്ണിന്റെ അതിജീവനത്തിന്റെ കഥ പറയുന്ന ചിത്രത്തിനായി ആകാംക്ഷയോടെയാണ് പ്രേക്ഷകര് കാത്തിരുന്നത്. ചിത്രത്തിന്റെതായി പുറത്തിറങ്ങിയ ട്രെയിലറും ടീസറും വലിയ പ്രതീക്ഷകളായിരുന്നു സിനിമാ പ്രേമികളില് ഉണ്ടാക്കിയിരുന്നത്. ലില്ലിയില് കേന്ദ്ര കഥാപാത്രമായിട്ടാണ് സംയുക്ത എത്തുന്നത്. ടൊവിനോ ചിത്രം തീവണ്ടിയിലൂടെ അരങ്ങേറിയ\nസംയുക്തയ്ക്ക് മികച്ച സ്വീകരണമായിരുന്നു പ്രേക്ഷകര് നല്‍കിയിരുന്നത്.\nനാനാ പടേക്കറിനെതിരെ തനുശ്രീ പറഞ്ഞത് സത്യമെന്ന് സെറ്റിലുണ്ടായിരുന്ന സഹസംവിധായിക! പിന്തുണച്ച് സോനവും\nകാത്തിരിപ്പുകള്‍ക്ക് വിരമാമിട്ട് സംയുക്തയുടെ ലില്ലി ഇന്ന് തിയ്യേറ്ററുകളിലെത്തിയിരിക്കുന്നത്. വിനയന്റെ ചാലക്കുടിക്കാരന് ചങ്ങാതി എന്ന ചിത്രത്തിനൊപ്പമായിരുന്നു സംയുക്തയുടെ ലില്ലിയും എത്തിയിരുന്നത്. എഴുപത്തഞ്ചിലധികം തിയ്യേറ്ററുകളിലാണ് ലില്ലി ഇന്ന് പ്രദര്‍ശനത്തിനെത്തിയിരിക്കുന്നത്. റിലീസ് ചെയ്ത കേന്ദ്രങ്ങളില് നിന്നെല്ലാം മികച്ച സ്വീകാര്യതയാണ് ചിത്രത്തിന് ലഭിക്കുന്നത്. ചിത്രം കണ്ട പ്രേക്ഷകരെല്ലാം തന്നെ അഭിപ്രായങ്ങളുമായി സമൂഹ മാധ്യമങ്ങളില് എത്തുന്നുന്നുണ്ട്. സംയുക്തയുടെ ലില്ലിയെക്കുറിച്ചുളള പ്രേക്ഷക പ്രതികരണങ്ങള് വായിക്കാം....\nനവാഗത സംവിധായകനായ പ്രശോഭ് വിജയനാണ് സംയുക്താ മേനോന്റെ ലില്ലിയുമായി എത്തിയിരിക്കുന്നത്. ചിത്രത്തിന്റെ ട്രെയിലറും പോസ്റ്ററുകളും പുറത്തിറങ്ങിയതു മുതല് വലിയ ആവേശത്തോടെയായിരുന്നു എല്ലാവരും ലില്ലിയ്ക്കു വേണ്ടി കാത്തിരുന്നത്. തീവണ്ടിയില് പ്രണയനായികയായി എത്തിയ സംയുക്ത ഞെട്ടിപ്പിക്കുന്ന മേക്ക് ഓവറിലായിരുന്നു ലില്ലിയില് എത്തിയിരുന്നത്. ചിത്രത്തില് ഒരു ഗര്‍ഭിണിയുടെ വേഷത്തിലാണ് സംയുക്ത എത്തുന്നത്. സംയുക്തയ്‌ക്കൊപ്പം സിനിമ സ്വപ്‌നം കണ്ട നടക്കുന്ന പുതുമുഖ താരങ്ങളാണ് ലില്ലിയില് പ്രധാന കഥാപാത്രങ്ങളായി എത്തുന്നത്. വ്യത്യസ്ത പ്രമേയവും വേറിട്ട അവതരണവുമാണ് ലില്ലിയുടെ പ്രധാന സവിശേഷതകള്.\nഗര്ഭിണിയായ യുവതിയെ ഒരുകൂട്ടം ആളുകള് തട്ടികൊണ്ടുപോവുന്നതും അവരില് നിന്നും രക്ഷപ്പെടുന്നതിനായി അവള് നടത്തുന്ന പോരാട്ടവുമാണ് ചിത്രം പറയുന്നത്. ത്രില്ലര് വിഭാഗത്തില്‍പ്പെടുന്ന ചിത്രത്തിന്റെതായി പുറത്തിറങ്ങിയ ട്രെയിലറിന് മികച്ച സ്വീകാര്യതയായിരുന്നു നേരത്തെ ലഭിച്ചിരുന്നത്. എസ് ദുര്‍ഗ എന്ന ചിത്രത്തിലൂടെ ശ്രദ്ധേയനായ കണ്ണന് നായരാണ് ചിത്രത്തില് പ്രതിനായക വേഷത്തിലെത്തുന്നത്. ഒരു ത്രില്ലര് സിനിമയായിട്ടാണ് സംവിധായകന് ഈ ചിത്രമൊരുക്കിയിരിക്കുന്നത്.\nലില്ലിയില് ഗംഭീര പ്രകടനമാണ് സംയുക്ത നടത്തിയിരിക്കുന്നതെന്നാണ് റിപ്പോര്‍ട്ടുകള് വരുന്നത്. തീവണ്ടിയില് പ്രണയ നായികയായി എത്തിയ നടി ലില്ലിയില് എത്തുമ്പോള് എല്ലെവരെയും ഞെട്ടിപ്പിക്കുന്ന പ്രകടനമാണ് കാഴ്ചവെച്ചിരിക്കുന്നതെന്നും പ്രേക്ഷകാഭിപ്രായങ്ങള് വരുന്നുണ്ട്. ഗര്‍ഭിണിയുടെ അവശതകളും കഥാപാത്രം വന്നു പെട്ടിരിക്കുന്ന പ്രത്യേക അവസ്ഥയുമെല്ലാം ഭംഗിയായി നടി അവതരിപ്പിച്ചുണ്ടെന്നും റിപ്പോര്‍ട്ടുകള് വരുന്നുണ്ട്. ത്രില്ലര് സിനിമയായി ഒരുക്കിയ ലില്ലി ആദ്യവസാനം പ്രേക്ഷകര്‍ക്ക് വ്യത്യസ്ത സിനിമാനുഭവമാണ് നല്‍കുന്നതെന്നും അഭിപ്രായങ്ങള് വരുന്നുണ്ട്.\nതാരങ്ങളുടെ പ്രകടനത്തോടൊപ്പം പ്രശോഭ് വിജയന്റെ സംവിധാനമികവും എല്ലാവരും എടുത്തുപറയുന്നുണ്ട്. സംവിധാനത്തിനൊപ്പം പ്രശോഭിന്റെ തിരക്കഥയും ഏറെ മികച്ചുനില്‍ക്കുന്നുണ്ടെന്നാണ് അറിയുന്നത്. ശ്രീരാജ് രവീന്ദ്രന്റെ ചായാഗ്രഹണത്തിനും അപ്പു ഭട്ടതിരിയും എഡിറ്റിങ്ങിനും പ്രേക്ഷക പ്രശംസകള് ലഭിക്കുന്നുണ്ട്. ലില്ലിക്ക് മോശമില്ലാത്ത റേറ്റിങ്ങാണ് നിരൂപണമെഴുതിയ എല്ലാവരും നല്‍കിയിരിക്കുന്നത്\nഇഫോര് എക്‌സ്പിരിമെന്റ്‌സിന്റെ ബാനറില് മുകേഷ് ആര് മേത്തയും സിവി സാരഥിയും ചേര്‍ന്നാണ് ലില്ലി നിര്‍മ്മിച്ചിരിക്കുന്നത്. ധനേഷ് ആനന്ദ്,ആര്യന് മേനോന്,സജിന് നെറുകയില്, കെവിന് ജോസ് തുടങ്ങിയവരാണ് ചിത്രത്തില് മറ്റു പ്രധാന വേഷങ്ങളിലെത്തുന്നത്. എസ്ര, ഗ്രേറ്റ് ഫാദര് എന്നീ ചിത്രങ്ങളിലൂടെ ശ്രദ്ധേയനായ സുഷിന് ശ്യാമാണ് ചിത്രത്തിനു വേണ്ടി സംഗീതമൊരുക്കിയിരുന്നത്.\nമള്‍ട്ടിപ്ലക്‌സില് ഈ വര്‍ഷം വേഗത്തില് അമ്പത് ലക്ഷം കടന്ന ചിത്രങ്ങള് ഇവയാണ്! കാണൂ\nRead more about: samyuktha menon lilli cinema malayalam സംയുക്ത മേനോന് ലില്ലി സിനിമ മലയാളം\nsamyuktha menon's lilly movie audience response


എയർഇന്ത്യ – Media Mangalam\nഇന്ത്യയിലാദ്യം വിമാന സര്‍വീസ് തുടങ്ങി ചരിത്രം കുറിച്ചു; സര്‍ക്കാര് ഏറ്റെടുത്തിട്ടും ചെയര്‍മാനായി തുടര്‍ന്നത് ജെആര്‍ഡി ടാറ്റ തന്നെ; ഒരിക്കല് സര്‍ക്കാരിന് കൈമാറിയ എയര് ഇന്ത്യ തിരികെ ടാറ്റയുടെ കൈകളിലേക്കോ ? രാജ്യത്തിന്‍റെ ആകാശയാത്രയുടെ ചരിത്രം ഇങ്ങനെ…\nകടക്കെണിയിൽ മുങ്ങിയ എയർ ഇന്ത്യ കേന്ദ്ര സർക്കാർ ലേലത്തിൽ വെച്ചിരിക്കുകയാണ്. പ്രധാനമായും ടാറ്റ ഗ്രൂപ്പും സ്‌പൈസ് ജെറ്റുമാണ് എയർഇന്ത്യ വാങ്ങുന്നതിന് രംഗത്തുള്ളത്. ലേലത്തിലെ ഉയർന്ന തുക ടാറ്റയുടേതാണെന്നാണ്…


ഒട്ടും എണ്ണ കുടിക്കാത്ത റവ പൂരി ഇതുപോലെ ഉണ്ടാക്കിനോക്കു 👌👌 - Classic Movies\nഒട്ടും എണ്ണ കുടിക്കാത്ത റവ പൂരി ഇതുപോലെ ഉണ്ടാക്കിനോക്കു 👌👌\nഎന്നും ഒരേ ബ്രേക്ഫാസ്റ്റ് മാറി പുതുരുചികൾ തേടുന്നവരാണ് നമ്മളെല്ലാവരും. എന്നിരുന്നാലും ചപ്പാത്തിക്കും പൂരിക്കുമുള്ള മിക്കവരുടെയും താല്പര്യം ഒട്ടും കുറഞ്ഞിട്ടില്ല എന്ന് മാത്രമല്ല മിക്കവരുടെയും ബ്രേക്ഫാസ്റ്റിലെ പ്രധാന ഘടകം കൂടിയാണ് പൂരി.\nസാധാരണ നമ്മൾ ഗോതമ്പ്പൊടി ഉപയോഗിച്ചാണ് പൂരി തയ്യാറാക്കുന്നത്. മൈദപ്പൊടി ഉപയോഗിച്ചും പൂരി തയ്യാറാക്കാറുണ്ട്. വ്യത്യസ്തത ഇഷ്ടപ്പെടുന്നവർക്കായി വെറൈറ്റി ആയ റവ ഉപയോഗിച്ച് തയ്യറാക്കുന്ന പൂരിയുടെ റെസിപ്പീ പരിചയപ്പെടാം.\nവറുക്കാത്ത റവ ഉപയോഗിച്ചാണ് ഈ പൂരി തയ്യാറാക്കുന്നത്. കിടിലൻ ടേസ്റ്റിലുള്ള ഒട്ടും എണ്ണ കുടിക്കാത്ത റവ പൂരി എങ്ങനെയാണ് തയ്യാറാക്കുന്നതെന്ന് വിശദമായി വീഡിയോയിൽ പറഞ്ഞുതരുന്നുണ്ട്. ഈ വീഡിയോ നിങ്ങൾക്കെല്ലാവർക്കും വളരെയധികം ഉപകാരപ്രദമാകുമെന്ന് കരുതുന്നു.\nകറ്റാർവാഴയിലെ Poison എങ്ങിനെ കളയാം.. കറ്റാർവാഴ ഇതൊരു അത്ഭുത സസ്യം.!!


കുട്ടനാടിന്‍റെ സാംസ്കാരിക ജീവിതം: കലകളും ആചാരങ്ങളും | Sahapedia\nശ്രീശങ്കര സംസ്കൃത സർവ്വകലാശാലയിലെ മലയാളം വിഭാഗത്തിൽ അസിസ്റ്റന്റ് പ്രൊഫസർ ആണ് ഡോ. ആർ. ഗീതാ ദേവി. കഴിഞ്ഞ 22 വർഷമായി അധ്യാപന രംഗത്തു പ്രവർത്തിക്കുന്ന ഗീതാദേവി നാല് പുസ്തകങ്ങളുടെ രചനയിൽ പങ്കാളിയായിട്ടുണ്ട്. നിരവധി ഗവേഷണ ലേഖനങ്ങൾ പ്രസിദ്ധപ്പെടുത്തിയിട്ടുള്ള ഇവർ ദേശീയവും അന്തർദേശീയവുമായ സെമിനാറുകളും കോൺഫറൻസുകളിലും പേപ്പറുകൾ അവതരിപ്പിച്ചിട്ടുണ്ട്. കവിതയും ഫോക്‌ലോറും ആണ് വൈദഗ്ധ്യമുള്ള അക്കാദമിക മേഖലകൾ.\nKerala Kuttanad Sangam Period Thekkumkoor Dynasty Chera Dynasty\nസംഘകാലം മുതൽ രേഖപ്പെടുത്തപ്പെട്ട ചരിത്രമാണ് കുട്ടനാട്ടിനുള്ളത്. സമുദ്രനിരപ്പിൽ നിന്നും രണ്ടു മീറ്ററോളം താഴ്ന്നു കിടക്കുന്ന ഈ പ്രദേശത്തിന്റെ സംസ്കാരം മറ്റു ഭൂപ്രദേശങ്ങളിൽ നിന്നും വ്യത്യസ്തമാണ്. വേമ്പനാട്ടു കായൽ കുത്തി, നെൽകൃഷിക്ക് അനുയോഗ്യമാക്കിയ കുട്ടനാടിന്റെ ചരിത്രവും സംസ്കാരവും അദ്ധ്വാനിക്കുന്ന ജനവിഭാഗങ്ങളുടെ ജീവിതത്തോട് ചേർന്ന് നിൽക്കുന്നതാണ്. പുലയർ, പറയർ, വേലൻ, കണിയാൻ തുടങ്ങിയ സമുദായക്കാരാണ് ഇവിടത്തെ പ്രാചീന വംശജരെന്നു കരുതപ്പെടുന്നു. ബുദ്ധമതവിശ്വാസത്തിന്റെ മുദ്രകളും കുട്ടനാടൻ ജീവിതത്തിൽ നിന്ന് മാഞ്ഞു പോയിട്ടില്ല. കാർഷിക ജീവിതത്തോട് ബന്ധമുള്ളവയാണ് ഇവിടത്തെ ആചാരാനുഷ്ഠാനങ്ങളും കലാരൂപങ്ങളുമെല്ലാം. ഓരോ വംശത്തിനും അതിന്റേതായ വംശീയ പുരാവൃത്തങ്ങളും പാട്ടുകളും കലാരൂപങ്ങളുമുണ്ട്. ഈ സാംസ്കാരിക ജീവിതത്തിന്റെ ചരിത്രപരവും സമകാലികവും ആയ മാനങ്ങൾ ആണ് ഈ ഗവേഷണ പദ്ധതിയുടെ വിഷയം.\nകുട്ടനാടിൻറെ സാംസ്കാരിക ജീവിതത്തിനു ഒരാമുഖം എന്ന നിലയിലാണ് ആദ്യ ലേഖനം രചിച്ചിരിക്കുന്നത്. ചരിത്രവും പുരാവൃത്തങ്ങളും കൂടിക്കലരുന്ന കുട്ടനാടിന്റെ സംഘകാലമാ മുതലെങ്കിലും നിലനിൽക്കുന്ന ജീവിത വ്യവസ്ഥകൾ, അതിന്റെ സാമൂഹ്യ-സാംസ്കാരിക അടരുകൾ, സമകാലീന മുഖം എന്നിവ ചുരുക്കത്തിൽ ഇതിൽ പ്രതിപാദിച്ചിരിക്കുന്നു.\nരണ്ടാമത്തെ ലേഖനം കുട്ടനാട്ടിലെ കാർഷിക തൊഴിലിൽ ഏർപ്പെട്ടിരിക്കുന്ന രണ്ടു പ്രധാന സമുദായങ്ങളെ സംബന്ധിക്കുന്നതാണ്. പറയരും പുലയരും ചരിത്രപരമായി ഈ മണ്ണിന്റെ ഭാഗമായി ജീവിച്ചവരാണ്. ലോകത്തിൽ തന്നെ അപൂർവമായ കുട്ടനാടൻ കൃഷിരീതി നൂറ്റാണ്ടുകളായി നിലനിർത്തുന്നത് ഇവരുടെ സാങ്കേതികവും ഉത്പാദനപരവുമായ അദ്ധ്വാനത്തിലൂടെയാണ്. ഈ രണ്ടു സമുദായങ്ങളുടെ ജീവിതവും കൃഷിയുമായി ബന്ധപ്പെട്ട ആചാരങ്ങളും, പാട്ടുകളും ചുരുക്കത്തിൽ പരിചയപ്പെടുത്തുന്ന ലേഖനമാണ് ഇത്.\nമൂന്നാമത്തെ ലേഖനം കുട്ടനാട്ടിലെ വേല സമുദായത്തിന്റെ തനത് കലാരൂപങ്ങളെ സംബന്ധിക്കുന്ന ഒരു സചിത്ര ലേഖനമാണ്. ഓണംതുള്ളല്, നോക്കുവിദ്യ, പള്ളിപ്പാന എന്നീ അനുഷ്ഠാന ബന്ധമുള്ള കലാരൂപങ്ങളും വേലന്‍പ്രവൃത്തിയും, മന്ത്രവാദം, ആഭിചാരക്രിയകള്, വൈദ്യം തുടങ്ങിയവയും ഇവരുടെ പാരമ്പര്യ വിജ്ഞാനത്തിന്‍റെ ഭാഗമാണ്. നോക്കുവിദ്യ അവതരിപ്പിക്കുന്നത്തിന്റെ ചില ചിത്രങ്ങളും ഇതിൽ ഉൾച്ചേർത്തിരിക്കുന്നു.\nകുട്ടനാട്ടിലെ കാർഷിക ജീവിതം: സമൂഹം, സംസ്കാരം, കലകൾ\nകുട്ടനാട്ടിലെ വേലന്മാര്: കലകളും ജീവിതവും\nHistories Natural Environment


'എല്ലാ പനി ക്ലിനിക്കുകളും കൊവിഡ് ക്ലിനിക്കുകളാകും'; സംസ്ഥാനത്തെ കൊവിഡ് ചികിത്സാ മാര്‍ഗരേഖ പുതുക്കി\nMay 9, 2021, 03:52 pm IST\nതിരുവനന്തപുരം: സംസ്ഥാനത്തെ കൊവിഡ് ചികിത്സാ മാര്‍ഗരേഖ പുതുക്കി ആരോഗ്യവകുപ്പ്. എല്ലാ പനി ക്ലിനിക്കുകളും കൊവിഡ് ക്ലിനിക്കുകളാക്കി മാറ്റും. കൊവിഡുമായി ബന്ധപ്പെട്ട എല്ലാ ചികിത്സയും ഇവിടങ്ങളില് ലഭ്യമാക്കണം. സംസ്ഥാനത്ത് കൊവിഡ് കേസുകള് കുതിച്ചുയരുന്ന പശ്ചാത്തലത്തിലാണ് ഈ മാസം 31 വരെ ആരോഗ്യരംഗത്ത് കോവിഡ് പ്രതിരോധ പ്രവര്‍ത്തനങ്ങള് ഊര്‍ജിതമാക്കുക ലക്ഷ്യമിട്ട് മാര്‍ഗരേഖ പുതുക്കിയത്.\nമെയ് 31 വരെ സര്‍ക്കാര് ആശുപത്രികളില് കോവിഡ് ചികിത്സക്ക് പ്രാധാന്യം നല്‍കാനുള്ള നിര്‍ദേശമാണ് പുതിയ മാര്‍ഗരേഖയില് പറയുന്നത്. മുഴുവന് ഗ്രാമപ്രദേശങ്ങളിലുമുള്ള പനി ക്ലിനിക്കുകള് കോവിഡ് ക്ലിനിക്കുകളായി മാറുന്നതോടെ പ്രതിരോധ പ്രവര്‍ത്തനങ്ങള് കൂടുതല് പേരിലെത്തിക്കാനാകുമെന്നാണ് പ്രതീക്ഷ.\nതാലൂക്ക് ആശുപത്രികളില് ഓക്‌സിജന് കിടക്കകള് ഒരുക്കും. സെമി വെന്‍റിലേറ്റര് സൗകര്യമായ ബൈപാസ് സജ്ജീകരിക്കാന് കഴിയുന്ന ആശുപത്രികളിലെല്ലാം അത്തരം സജ്ജീകരണങ്ങള് ഒരുക്കണം. ഓക്‌സിജന് ക്ഷാമം പരമാവധി കുറക്കാനാണ് ഇതുവഴി ലക്ഷ്യമിടുന്നത്.\nകൊവിഡ് സ്ഥിരീകരിക്കുന്ന കിടപ്പുരോഗികള്‍ക്ക് അവിടെ തന്നെ ഓക്‌സിജന് അടക്കമുള്ള അത്യാവശ്യ സാമഗ്രികള് എത്തിക്കാന് നിര്‍ദേശം നല്‍കി. പ്രദേശങ്ങളിലെ ആരോഗ്യ പ്രവര്‍ത്തകരാണ് ഇതിനുള്ള ക്രമീകരണങ്ങള് നടത്തേണ്ടത്. മറ്റ് രോഗികള്‍ക്ക് പ്രാധാന്യത്തിനനുസരിച്ചു മാത്രം സര്‍ക്കാര് ആശുപത്രികളില് ചികിത്സ നല്‍കിയാല് മതിയെന്നും നിര്‍ദേശമുണ്ട്. മേയ് 31 വരെ ഗുരുതരമായ സ്ഥിതിയിലൂടെയായിരിക്കും സംസ്ഥാനം കടന്നുപോകുക എന്ന വിലയിരുത്തലിന്‍റെ അടിസ്ഥാനത്തിലാണ് ഗ്രാമപ്രദേശങ്ങളിലെ ജനങ്ങള്‍ക്ക് ഉപകാരപ്രദമാകുന്ന രീതിയില് കൊവിഡ് ചികിത്സാ മാര്‍ഗരേഖ പുതുക്കിയത്.


വീൻ (നദി) - വിക്കിപീഡിയ\n520 മീ (1,710 അടി)\n34 കി.മീ (21 mi)\n230 കി.m2 (89 sq mi)\nവിയന്ന നഗരത്തിലൂടെ ഒഴുകുന്ന ഒരു നദിയാണ് വീൻ.\n2 വീൻ നദിയും വിയന്ന നഗരവും\n3 സൈക്കിളിംഗ്, വീനിന്റെ അരികിലൂടെ നടക്കുന്നു\nവീൻ നദിക്ക് 34 കിലോമീറ്റർ നീളമുണ്ട് (21 മൈൽ), അതിൽ 15 കിലോമീറ്റർ നഗരത്തിനകത്താണ്. നഗരത്തിലും അയൽ‌പ്രദേശമായ വീനർ‌വാൾഡിലും 230 കിലോമീറ്റർ (89 മൈൽ) വിസ്തൃതിയുള്ള ഡ്രെയിനേജ് തടം കാണപ്പെടുന്നു. റെകാവിങ്കലിനടുത്തുള്ള പടിഞ്ഞാറൻ വീനർവാൾഡിലും യുറാനിയയുടെ അടുത്തുള്ള വിയന്നയുടെ നഗരമധ്യത്തിന്റെ കിഴക്കേ അറ്റത്തും അതിന്റെ ഉറവിടം സ്ഥിതിചെയ്യുന്നു. അവിടെ അത് ഡാന്യൂബ് നദിയുടെ ഒരു ശാഖയായ ഡൊണൗക്കനലിലേക്ക് ("ഡാനൂബ് കനാൽ") ഒഴുകുന്നു.\n2009 ജൂണിൽ ബ്രൂഹാസ് പാലത്തിന് സമീപം വെള്ളപ്പൊക്ക ഘട്ടത്തിൽ വീൻ നദി.\nഒഴുക്കിലെ വലിയ വ്യതിയാനങ്ങൾക്ക് വീൻ വിധേയമാണ്. വീനർ‌വാൾഡിലെ നദിയുടെ അത്യുന്നതഭാഗത്ത് മണ്ണിൽ മണൽക്കല്ല് കാണപ്പെടുന്നു. ഇക്കാരണത്താൽ, കനത്ത മഴയിൽ മണ്ണ് വേഗത്തിൽ പൂരിതമാകുകയും ഗണ്യമായ ഒഴുക്ക് ഉണ്ടാകുകയും ചെയ്യുന്നു. അതിനാൽ, വീന്റെ ഒഴുക്ക് കനത്ത മഴയിൽ ഒരു അരുവി പോലെ ജലം 200 ലിറ്ററിൽ നിന്ന് വേഗത്തിൽ സെക്കൻഡിൽ 450,000 ലിറ്ററായി ഉയരുന്നു. വീനർവാൾഡിലെ ഉറവിടത്തിലെ മഞ്ഞുരുകുന്ന സമയത്ത് ജലം 2000-ൽ കൂടുതൽ അനുപാതത്തിൽ ഉയർന്നിരുന്നു.\nവീൻ നദിയും വിയന്ന നഗരവും[തിരുത്തുക]\nനഗരപരിധിക്കുള്ളിൽ, നദീതീരത്ത് 1895 നും 1899 നും ഇടയിൽ വിനാശകരമായ വെള്ളപ്പൊക്കം തടയാനായി നിർമ്മിച്ച കോൺക്രീറ്റ് ഏതാണ്ട് പൂർണ്ണമായും കാണപ്പെടുന്നു. ആ സമയത്തിന് മുമ്പ് നദി പതിവായി കോളറക്ക് കാരണമായിരുന്നു. തുടർന്ന് കോൺക്രീറ്റ് റിവർ ബെഡ് ഉപയോഗപ്പെടുത്തുകയും നദിയിൽ നിന്ന് ഒരു മതിൽ കൊണ്ട് മാത്രം വേർതിരിക്കുന്നതുമായ സ്റ്റാഡ്‌ബാൻ ("സിറ്റി റെയിൽവേ") നിർമ്മിച്ചു. ഇത് ഇപ്പോൾ വിയന്ന യു-ബാൻ സിസ്റ്റത്തിന്റെ ഭാഗമാണ്.\nനദിക്കരയിൽ, നാഷ്മാർക്ക്, ആൻ ഡെർ വീൻ തിയേറ്റർ എന്നിവ കാണാം. നദിയുടെ ഭൂരിഭാഗവും നഗരത്തിലും, പ്രത്യേകിച്ച് ഷാൻബ്രൺ കൊട്ടാരത്തിന് മുന്നിലും, മീഡ്‌ലിംഗ്, നാഷ്മാർക്ക് എന്നിവയുടെ തൊട്ടടുത്തായും, നഗര കേന്ദ്രത്തിനടുത്തുള്ള കാൾ‌സ്പ്ലാറ്റ്സിനും ചുറ്റുമായി സ്ഥിതിചെയ്യുന്നു.\n1903 മുതൽ 1906 വരെ നിർമ്മിച്ച നദി ഗേറ്റ് 1906 നവംബർ 15 ന് പൊതുജനങ്ങൾക്കായി തുറന്നു. വിയന്ന നഗരത്തിൽ കാണപ്പെടുന്ന ഏറ്റവും മനോഹരമായ ജുഗെൻഡ്‌സ്റ്റൈൽ രംഗങ്ങളിലൊന്നാണ് ഗേറ്റ്.\nനദീതടത്തിനരികിൽ മൂന്ന് ടെറസുകൾ നിർമ്മിക്കാനുള്ള പദ്ധതിക്ക് 2013 ൽ വിയന്ന നഗരം അംഗീകാരം നൽകി. ഓരോ ടെറസും (അല്ലെങ്കിൽ "സോൺ") മൊത്തം 2,500 ചതുരശ്ര മീറ്റർ (27,000 ചതുരശ്ര അടി) വിസ്തൃതിയുള്ളതാണ്. ആദ്യത്തെ ടെറസ് 2015 ഓടെ പൂർത്തിയാകുമെന്ന് പ്രതീക്ഷിച്ചിരുന്നു.\nസൈക്കിളിംഗ്, വീനിന്റെ അരികിലൂടെ നടക്കുന്നു[തിരുത്തുക]\nസൈക്കിൾ യാത്രക്കാർക്കും കാൽനടയാത്രക്കാർക്കും മുന്നറിയിപ്പ് നൽകാൻ സ്പീക്കറുള്ള ഒരു അടയാളം; "ലൈറ്റുകൾ മിന്നുമ്പോൾ നദി വിടുക" എന്ന് അതിൽ പറയുന്നു.\nസുരക്ഷാ കാരണങ്ങളാൽ, വീന്റെ കോൺക്രീറ്റ് ബെഡിൽ സൈക്ലിംഗ് അല്ലെങ്കിൽ നടത്തം ഔദ്യോഗികമായി നിരോധിച്ചിരിക്കുന്നു. വെള്ളത്തിനടുത്തായി സൈക്കിൾ പാതകളും ഫുട്പാത്തുകളും നിർമ്മിക്കണോ എന്നതാണ് നിരന്തരം വിവാദമായ വിഷയം. ജലപ്രവാഹം സുരക്ഷിതമായി നിയന്ത്രിക്കാൻ കഴിയുമെന്ന് വാദികൾ വിശ്വസിക്കുന്നു. അതേസമയം ഇത് സാധ്യമാണെന്ന് എതിരാളികൾ വിശ്വസിക്കുന്നില്ല. 2005-ൽ, ഹട്ടൽ‌ഡോർഫ് റെയിൽ‌വേ സ്റ്റേഷന് സമീപം ഒരു ഹ്രസ്വ വിഭാഗം പൊതുജനങ്ങൾക്കായി തുറന്നു. വെള്ളപ്പൊക്കം ആസന്നമാണെങ്കിൽ പാതയിൽ നിന്ന് പുറത്തുപോകാൻ ഉപയോക്താക്കൾക്ക് മുന്നറിയിപ്പ് നൽകുന്നതിനായി കേൾക്കാവുന്നതും വിഷ്വൽ അലാറം സംവിധാനവും ഇവിടെ കാണപ്പെടുന്നു. ഈ പാതയിലേക്കുള്ള വിപുലീകരണങ്ങൾ നിർദ്ദേശിക്കപ്പെട്ടിട്ടുണ്ട്. പക്ഷേ വളരെയധികം എതിർപ്പ് തുടരുന്നു. മാർച്ച് മുതൽ ഒക്ടോബർ വരെയാണ് പാത തുറന്നിരിക്കുന്നത്.\nജർമ്മൻ ഭാഷയിൽ ഈ നദിയെ "വൈൻഫ്ലസ്" എന്ന് വിളിക്കുന്നു. ജർമ്മൻ ഭാഷയിൽ "വീൻ " എന്നതിന് ഇംഗ്ലീഷ് "വിയന്ന" എന്ന പേര് ഉപയോഗിക്കുന്നതിനാൽ, ഇംഗ്ലീഷിൽ നദിയെ ചിലപ്പോൾ "വിയന്ന നദി" എന്നും വിളിക്കുന്നു.\nവീൻ നദിയുടെ ഉറവിടം, കൈസർബ്രണ്ട് (ജർമ്മൻ, "ചക്രവർത്തിയുടെ കൊച്ചു നീരുറവ"), പ്രസ്ബോമിനടുത്തുള്ള ഫാൽസ്ബെർഗിൽ സ്ഥിതിചെയ്യുന്നു\nഭൂഗർഭ ലൈൻ യു 4, ഓട്ടോ വാഗ്നർ നിർമ്മിച്ച ഹോഫ്പവില്ലോൺ\nനദീമുഖത്തിനടുത്തുള്ള പാലങ്ങൾ: മുകളിലുള്ളത് ഒരു ഫുട്ബ്രിഡ്ജാണ്, താഴത്തെ ഭാഗം U4 ഭൂഗർഭ രേഖ വഹിക്കുന്നു U4 underground line\nവീൻ നദിയുടെ നദീമുഖം\n↑ Kadinsky, Sergey "Wienfluss, Vienna" Hidden Waters Blog August 22, 2016\n↑ Wien river to getaterrace, Austrian Times\n↑ New leisure areas along the River Wien valley, Vienna City Administration\nവിക്കിമീഡിയ കോമൺസിലെ Wien (River) എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=വീൻ_(നദി)&oldid=3271242" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:41, 11 ജനുവരി 2020.


കാസര്‍ഗോഡ് ആദിവാസി യുവതി കൂട്ടബലാത്സംഗത്തിന് ഇരയായി\n11 Feb 2017 5:56 AM GMT\nകാസര്‍ഗോഡ് വെള്ളരിക്കുണ്ടില് ആദിവാസി യുവതി കൂട്ടബലാത്സംഗത്തിന് ഇരയായി. രണ്ടു കുട്ടികളുടെ മാതാവായ 28 കാരിയെയാണ് ആളില്ലാത്ത വീട്ടില് പൂട്ടിയിട്ട് മൂന്നുദിവസത്തോളം പീഡിപ്പിച്ചതായി പരാതി വന്നിരിക്കുന്നത്. സംഭവത്തില് രണ്ടുപേരെ പൊലീസ് കസ്റ്റഡയില് എടുത്തിട്ടുണ്ട്.\nജോലി വാങ്ങിത്തരാമെന്നു പറഞ്ഞാണു മലവേട്ടുവ സമുദായംഗമായ യുവതിയെ മാലോം കരിയോട്ടുചാല് സ്വദേശിയായ ഷിജു എന്നയാള് കൂട്ടിക്കൊണ്ടു പോയത്. ആളൊഴിഞ്ഞ വീട്ടില് എത്തിച്ചശേഷം അവിടെ വച്ചു പീഡിപ്പിക്കുകയായിരുന്നു. ഇതിനുശേഷം യുവതിയെ വീട്ടില് പൂട്ടിയിട്ടു. പിന്നീട് ഷിജുവിന്റെ നാലു സുഹൃത്തുക്കള് കൂടി യുവതിയെ ബലാത്സംഗം ചെയ്യുകയായിരുന്നുവെന്നു പറയുന്നു.\nമൂന്നുദിവസത്തിനുശേഷമാണ് അവശയായ യുവതിയെ ഒരു ഓട്ടോറിക്ഷയില് കയറ്റി ഇവരുടെ കോളനിക്കു സമീപം ഇറക്കിവിടുകയായിരുന്നു. ഇതു ശ്രദ്ധയില്‍പ്പെട്ട ചിലരുടെ അന്വേഷണത്തിനൊടുവിലാണു യുവതി താന് പീഡിപ്പിക്കപ്പെട്ട വിവരം പുറത്തു പറയുന്നത്. പിന്നീട് ഈ വിവരം എസ് എടി പ്രമോട്ടറെ അറിയിച്ചു. പ്രമോട്ടര് നല്‍കിയ റിപ്പോര്‍ട്ടിന്റെ അടിസ്ഥാനത്തില് പട്ടികജാതി-പട്ടിക വര്‍ഗ വകുപ്പ് അധികൃതരുടെ നിര്‍ദേശപ്രകാരം പൊലീസ് യുവതിയില് നിന്നും മൊഴിയെടുത്തശേഷം കേസ് രജിസ്റ്റര് ചെയ്യുകയായിരുന്നു. ഇതേ തുടര്‍ന്നു നടത്തിയ അന്വേഷണത്തിലാണു ഷിജു, ഷൈജു എന്നിവരെ കസ്റ്റഡിയില് എടുത്തത്. എസ് എം എസ് ഡിവൈഎസ്പി ഹരിശ്ചന്ദ്ര നായിക്കിനാണ് അന്വേഷണ ചുമതല. കൂടുതല് തെളിവെടുപ്പിനായി ഡിവൈഎസ്പി സംഭവസ്ഥലം സന്ദര്‍ശിക്കും. സംഭവത്തില് മറ്റു നാലുപേര് കൂടി ഉള്‍പ്പെട്ടിട്ടുണ്ടെന്നാണ് പൊലീസ് പറയുന്നത്.\nGangrape lady tribal


പി. പി. ചെറിയാൻ 2018-02-13 01:37:02pm\nഹൂസ്റ്റൺ : മേയ് 7ന് ഷുഗർലാന്റ് സിറ്റി കൗൺസിലേക്ക് നടക്കുന്ന തിരഞ്ഞെടുപ്പിൽ അവസാന അങ്കത്തിനു കച്ചമുറുക്കി തയാറെടുക്കുകയാണ് ഹിമേഷ് ഗാന്ധി. നാലാം തവണയാണു ഗാന്ധി ഇതേ സ്ഥാനത്തേക്കു മത്സരിക്കുന്നത്. 2012 ലാണ് ഇന്ത്യൻ അമേരിക്കൻ വംശജനായ ഗാന്ധി ആദ്യമായി മത്സര രംഗത്തെത്തുന്നത്.\nതിരഞ്ഞെടുപ്പിൽ വിജയിച്ച ഗാന്ധി (35) ഷുഗർലാന്റ് കൗൺസിലിലെ ഏറ്റവും പ്രായം കുറഞ്ഞ കൗൺസിൽ അംഗമായി റെക്കാർഡിട്ടു. തുടർന്നു രണ്ടു തവണ കൂടി ഗാന്ധി കൗൺസിൽ അംഗമായി തിരഞ്ഞെടുക്കപ്പെട്ടു. ഷുഗർലാന്റ് സിറ്റിയിലെ വിവിധ പദ്ധതികളുടെ നടത്തിപ്പിൽ ഗാന്ധി സുപ്രധാന പങ്കുവഹിച്ചു.\nഷുഗർലാന്റിലാണ് ഞാൻ വളർന്നത്. ഇത് എന്റെ വീടാണ്. ഈ സിറ്റിയിലെ എല്ലാവരുമായി അടുത്ത ബന്ധമാണ് ഞാൻ പുലർത്തുന്നത്. 2017 ൽ നടക്കുന്ന തിരഞ്ഞെടുപ്പോടെ സിറ്റി കൗൺസിലിലേക്കുള്ള മത്സരം ഞാൻ അവസാനിപ്പിക്കുന്നു ഗാന്ധി പുറത്തിറക്കിയ പ്രസ്താവനയിൽ പറയുന്നു.\nഅറ്റോർണിയായി പ്രവർത്തിക്കുന്ന ഗാന്ധി ടെക്സസ് ബോർഡ് ഓഫ് ലീഗൽ സ്പെഷ്യലൈസേഷൻ ബോർഡ് സർട്ടിഫൈഡ് കൂടിയാണ്.\nഹൂസ്റ്റൺ ബാപ്റ്റിസ്റ്റ് യൂണിവേഴ്സിറ്റിയിൽ നിന്നും ബിബിഎയും സൗത്ത് ടെക്സസ് കോളജ് ഓഫ് ലോ ഹൂസ്റ്റണിൽ നിന്നും നിയമ ബിരുദവും കരസ്ഥമാക്കിയിട്ടുണ്ട്. അവസാന അങ്കത്തിലും ഹിമേഷ് ഗാന്ധി വിജയിക്കുമെന്നതിൽ ആർക്കും തർക്കമില്ല.